text:
प्राथमिक अस्थिसौषिर्य : जानकारी आ बचाव परिचय
“अस्थिसौषिर्य” । सुनबा मे बहुतहु लोक केँ ई कोनहु नऽव बेमारीक नाँव बूझि पड़तन्हि पर ई नऽव नञि । मैथिली साहित्य मे ई नाँव भलहि नऽव हो पर एकर संग जुड़ल स्वास्थ्य सम्बन्धी समस्या नऽव नञि । अंग्रेजी मे एकरा ऑस्टियोपोरोसिस (Osteoporosis) कहल जाइत अछि । शहर मे रहए बला किछु लोक जरूर आब एकरा चीन्हि गेल होयताह । ई मुख्यतः हाड़ या हड्डीक बेमारी थिक । भारत मे एहि बेमारीक व्यापकता नीचा देल गेल किछु तथ्य सभ सँ लगाओल जा सकैत अछि -
Ø विश्व स्वास्थ्य संगठनक (WHO) अनुसार हृद्-धमनी विकार (Cardio – Vascular Diseases) केर बाद विश्व मे दोसर स्थान “अस्थिसौषिर्य” (Osteoporosis) केर अछि ।
Ø एक सर्वेक्षणक अनुसार 2003 ई॰ मे भारत मे अस्थिसौषिर्यक रोगीक संख्या 26 करोड़ छल जे कि 2013 ई॰ धरि 36 करोड़ भऽ जयबाक अनुमान अछि ।
Ø भारत मे 50 – 60 वर्षक वयसक हर 8 मे सँ 1 पुरुष आ हर 3 मे सँ 1 स्त्री एहि बेमारीक चपेट मे छथि ।
Ø पश्चिमी देश सभक अपेक्षा भारत मे अस्थिसौषिर्यक पुरुष रोगीक अनुपात बेशी अछि ।
Ø पश्चिमी देश सभक तुलना मे भारत मे अस्थिसौषिर्य शुराआत अपेक्षाकृत कम वयस मे होइत अछि । पच्छिमी देश सभ मे अस्थिसौषिर्यक कोनहु लक्षण प्रायः 60 – 70 वर्षक आयु मे देखबा मे अबैछ जखन कि भारत मे ई आयु सीमा घटि कऽ 40 – 60 वर्ष धरि आबि गेल अछि ।
सामान्य भाषा मे, जँ हड्डीक खनिज तत्त्वक घनत्व (Bone Mineral density / BMD) मे एतबा कमी भऽ जाएब कि ओहि कारण हड्डीक सुक्ष्म उत्तकीय संरचना (Tissue level structure) प्रभावित होयब शुरू भऽ जाए तऽ ओहि प्रकारक विकृति केँ “अस्थिसौषिर्य” या “ऑस्टियोपोरोसिस” (Osteoporosis) कहल जाइछ - कारण चाहे किछु हो । अस्थिसौषिर्यक कारण हड्डी भंगूर / कमजोर (brittle / fragile / weak) भऽ जाइत अछि आ साधारणहु आघात (trivial trauma) वा कखनहु – कखनहु बिना आघातहि केँ (अपन शरीरक भार सँ) हड्डी टूटि सकैछ ।
अस्थिसौषिर्य केर प्रारम्भिक अवस्था केँ “अस्थिन्यूनता” या “ऑस्टियोपीनिया” (Osteopenia) कहल जाइत अछि । अस्थिन्यूनताक स्थिति मे हड्डी केर खनिज तत्त्वक घनत्व सामान्य वा औसत (average) सँ कम रहैछ, परञ्च एतेक कम नहि कि कोनो उत्तकीय संरचनात्मक विकृति उत्पन्न कऽ सकए । तथापि जँ समय पर उचित परहेज वा ईलाज नञि कएल गेल तऽ ओ आगाँ समय मे बढ़ि कऽ अस्थिसौषिर्य आ ओहू सँ आगाँ “अस्थिसौषिर्य जनित अस्थिविकृति वा अस्थिभग्न” (Osteoporotic bone deformity or fracture) केर रूप लऽ सकैछ ।
कैल्सियम चयापचय / उपापचय (Calcium Metabolism)
अहाँ सभ केँ एतबा तऽ अवश्ये बूझल होयत कि हाड़ / हड्डी केर मजबूती ओहि मे पाओल जाय बला खनिज तत्त्व सभ (Minerals) पर निर्भर करैछ, जाहि मे कैल्सियम (Calcium), फास्फोरस (Phosphorus) आ मैग्नेशियम (Magnesium) प्रमुख थिक । ई खनिज तत्व हड्डी मे विभिन्न तरहक यौगिक (Compounds) केर रूप मे पाओल जाइछ, जकरा नोण /लवण * (Salt) कहल जाइछ, जाहि मे कैल्सियम फॉस्फेट (Calcium phosphate) प्रमुख थिक । ई नोण खाएबला नोण सँ अलग थिक । खाएबला नोण केर रासायनिक नाँव सोडियम क्लोराइड (Sodium chloride) थिक ।
जे किछु मनुक्ख खाइत – पिबैत अछि ओकर यथोचित पचन (digestion) भेलाक बाद ओहि मे उपस्थित विभिन्न घटक द्रव्य सभक अवशोषन (absorption) आँत मे होइत अछि । आँत सँ कैल्सियम केर अवशोषन करबा मे विटामिन – डी (Vitamin – D) आ मैग्नेशियम (Magnesium) नामक तत्त्वक सहयोग महत्त्वपुर्ण अछि आ तेँ एहि मे सँ ककरहु कमी भेने कैल्सियम केर अवशोषन केँ प्रभावित होइछ आ भोजन मे कैल्सियम रहितहु शरीर केँ प्राप्त नञि होइछ । तकरा बाद अवशोषित कैल्सियम केर स्वांगीकरन (assimilation) होइत अछि जकरा सामान्य भाषा मे “देह मे लागब” कहल जाइत अछि ।
कोनहु प्रकारक स्वांगीकरनक प्रक्रिया वास्तव मे शरीर केर अवयव - निर्माण केर प्रक्रिया थिक तेँ ओकरा चय / उपचय (anabolism) सेहो कहल जाइछ । एहिना हड्डी मे सँ कैल्सियम केर कम होयब अवयव – क्षय अथवा विघटनक प्रक्रिया थिक जकरा अपचय (catabolism) कहल जाइछ । आ शरीर मे ई निर्माण आ क्षय केर प्रक्रिया निरन्तर चलैत रहैत अछि जकरा सामुहिक रूप सँ चयापचय / उपापचय (metabolism) कहल जाइछ । जा धरि एहि दुहु तरहक प्रक्रियाक बीच सामनञ्जस्य आ सन्तुलन रहैछ ता धरि शरीर वा शरीरक अवयव विशेष (यथा – हड्डी) स्वस्थ रहैछ । पर उचयात्मक प्रक्रिया केँ कम भेने वा / आ अपचयात्मक प्रक्रिया केँ बेशी भेने हड्डी सँ कैल्सियम केर क्षय होइछ आ तेँ हड्डीक घनत्व सेहो कमि जाइत अछि । जे किछु पदार्थ वा घटक द्रव्य हड्डी मे कैल्सियम केर मात्रा केँ बढ़बैत अछि, अर्थात् हड्डीक घनत्व केँ बढ़बैत अछि तकरा उपचयात्मक पदार्थ / घटक द्रव्य आ तहिना जे किछु पदार्थ वा घटक द्रव्य हड्डी मे कैल्सियम केर मात्रा केँ घटबैत अछि, अर्थात् हड्डीक घनत्व केँ कम करैत अछि तकरा अपचयात्मक पदार्थ / घटक द्रव्य कहल जाइत अछि । किछु उदाहरण निम्न प्रकारेँ अछि -
(क) . उपचयात्मक (हड्डीक खनिज घनत्व बढ़एनिहार) पदार्थ / घटक द्रव्य
१. खान – पिउन मे कैल्सियम केर प्रचूरता,
२. विटामिन – डी केर उचित मात्रा मे उपलब्धि,
३. खान – पान मे मैग्नेशियम केर उचित मात्रा मे उपलब्धि,
४. शरीर मे पाओल जाय बला किछु हार्मोन (Hormones) जेना कि एस्ट्रोजेन (Estrogens), एण्ड्रोजेन (Androgens), कैल्सिटोनिन (Calcitonin) आदि केर उचित मात्रा मे स्रवण (Secretion),
५. शारीरीक श्रम आ व्यायाम,
६. बाल व युवावस्था आदि ।
(ख) . अपचयात्मक (हड्डीक खनिज घनत्व घटओनिहार) पदार्थ / घटक द्रव्य
१. खान – पिउन मे कैल्सियम केर कमी,
२. खान – पिउन मे विटामिन – डी वा कहुखन मैग्नेशियम केर कमी,
३. शरीर मे पाओल जाय बला किछु हार्मोन जेना कि थाइरॉक्सिन (Thyroxin), पैराथॉर्मोन (Parathormone) आदि केर बेशी मात्रा मे स्राव,
४. वृद्धावस्था,
५. शारीरीक श्रम आ व्यायाम केर अभाव,
६. तमाखू, बीड़ी, सिगरेट आदिक सेवन,
७. दारू / मद्य केर बेशी सेवन (Alcohol consumption in excess)
८. स्टेरॉइड समूहक दवाई (जेना कि – हाइड्रोकॉर्टीसोन, प्रेडनिसोलोन, बीटा – मीथाजोन आदि) केर बेशी काल धरि प्रयोग (प्रायः दम्मा आदिक रोगी मे) आदि ।
अस्थिसौषिर्य केर प्रकार
१. प्राथमिक (Primary osteoporosis) – जे अस्थिसौषिर्य हरेक व्यक्ति मे कहियो ने कहियो स्वयम् अबैछ – ककरहु मे थोड़ेक पहिने आ ककरहु मे थोड़ेक बाद, ककरहु मे थोड़ेक बेशी आ ककरहु मे थोड़ेक कम । जकर जड़ि मे कोनो आन बेमारी कारण बनि कऽ नञि रहैछ । एकर दू उपप्रकार थिक
(क) . टाइप १ – बार्धक्यजन्य (senile) प्राथमिक अस्थिसौषिर्य (स्त्री आ पुरुष दुहु मे प्रभावी)
(ख) . टाइप २ – रजोनिवृत्तिजन्य (post menopausal) प्राथमिक अस्थिसौषिर्य (मात्र स्त्रीगण -टा मे प्रभावी)
२. द्वितियक (Secondary osteoporosis) – जे अस्थिसौषिर्य कोनो आन बेमारी केर कारण उत्पन्न होइछ; जेना कि –
(क) . थाइरॉयड ग्रण्थि केर काज बढ़ला सँ यथा हाइपरथाइरॉइडिज्म आ थाइरोटॉक्सिकोसिस मे
(Hyperthyroidism & Thyrotoxicosis),
(ख) . पैराथाइरॉयड ग्रण्थि केर काज बढ़ला सँ (Hyperparathyroidism),
(ग) . किछु कैन्सर मे, विशेषतः मल्टिपल मायलोमा मे (Multiple myeloma),
(घ) . बृक्क आ यकृत विकार सभ (Kidney & Liver diseases) मे,
(ङ) . अनियण्त्रित मधुमेह (Uncontrolled Diabetes Mellitus) आदि मे ।
जँ उचित जानकारी हो तऽ प्राथमिक अस्थिसौषिर्य केँ बहुत हद तक रोकल जा सकैत अछि आ एहि कारण जे क्षति होइत अछि तकरा कम कएल जा सकैछ । ई लेख मुख्यतः एकरहि लक्ष्य कऽ कऽ लिखल गेल अछि कारण कि एहि प्रकारक रोगीक संख्या अपेक्षाकृत बहुत – बहुत बेशी अछि आ बचाव अपेक्षाकृत बहुत आसान । द्वितियक अस्थिसौषिर्य केँ रोकबाक हेतु ओकर मूलभूत कारणक उचित ईलाज अपेक्षित अछि, जे कि हर कारण लेल अलग अलग अछि आ तेँ अतिविस्तृत ओ जटिल होयबाक कारणेँ एहि लेख केर विषय नञि थिक ।
लक्षण
दुर्भाग्यवश एहि बेमारीक अपन कोनहु लक्षण नञि होइत अछि । ई बिना कोनो लक्षण देखएनहि चुपचाप बढ़ैत रहैत अछि । जखन ई बहुत अधिक बढ़ि जाइत अछि आ हड्डी बहुत कमजोर भऽ जाइत अछि तखन एकर कोनहु लक्षण निम्न रूप मे देखबा मे अबैछ –
· माटि खएबाक आदति लागब ( विशेष रूपेण रजोनिवृत्त / महीना आएब बन्न भेल या बन्न होअए सँ पहिने अनियमित भेल स्त्रीगण लोकनि मे) । ई आदति बेशीतर गाम – घऽर मे देखबा मे अबैछ, जे कि शरीर मे लोहा आ कैल्सियम केर कमी केँ सुचित करैछ । ई सभसँ पहिल सूचक थिक, जखन कि प्रायः कोनहु आन प्रकारक विकृति नञि उत्पन्न भेल रहैछ । ओना ई लक्षण नेनपन वा गर्भावस्थाक समय किछु स्त्रीगण मे सेहो देखल जाइछ आ ओहू ठाम ओ शरीर मे लोहाक आ कैल्शियम केर कमी केँ बोध करबैछ ।
· बिना कोनहु आन कारण (यथा – आघातादि) केँ रहैत गर्दनि केर झुकि जायब,
· बिना कोनहु कारणहि रीढ़क हड्डी केर झुकि जायब (प्रायः आगाँ दिशि) – पहिने ई झुकाव कम रहैछ बाद मे धीरे – धीरे एतेक बढ़ि जाइत अछि कि प्रभावित ब्यक्ति 90 डिग्री तक झुकि कऽ चलैछ ।
· प्रायः 40 - 50 वर्ष वा ओकर बादक वयस मे गर्दनि, पीठ, डाँढ़ या रीढ़क हड्डी मे अचानक तेज दर्द (Sudden acute pain) होयब या फेर बहुत नाम समय तक अपेक्षाकृत कम दर्द होयब (Gradual chronic pain) । एहि प्रकारक अवस्था प्रायः रीढ़क हड्डी मे कतहु भग्न (Compression fracture of vertebral body) होयबाक सम्भावना केँ सुचित करैछ ।
· रीढ़क हड्डीक झुकावक संग – संग हाथ वा पएर केर लकवाग्रस्त होयब । ओना तऽ एहि मे आनहु कारण सम्भव थिक लेकिन रीढ़क हड्डी मे कतहु भग्न (Compression fracture of vertebral body) होयबाक सम्भावना सेहो भऽ सकैछ ।
· बृद्धावस्था मे साधारण सन कोनहु आघात या ममूली सन पएर पिछड़बाक बाद उठबा या चलबा मे असमर्थता । ई फीमर (Femur) नामक जाँघक हड्डी केर नितम्ब प्रदेश (Hip region) मे टुटि जयबा केँ सुचित करैछ ।
तऽ एहि प्रकारेँ, प्रायः कोनहु हड्डी टूटलाक (बिना कोनो उपयुक्त आघात केर) बादहि अस्थिसौषिर्यक पहिचान होइत अछि वा कहुखन – कहुखन कोनहु आन बेमारीक ईलाज केर लेल कराओल गेल एक्स – रे रिपोर्ट मे एहि बेमारीक बारे मे पता चलैछ । ई बेमारी बृद्धावस्था मे जिनगी केँ कतेक प्रभावित करैछ तकर अनुमान नीचा देल गेल बात सभ सँ सहजहि लगाओल जा सकैत अछि -
Ø विश्व मे अस्थिसौषिर्यक कारण नितम्ब भग्न (Hip fracture) केर संख्या प्रतिवर्ष करीब 1 करोड़ 60 लाख अछि, जे कि 2050 ई॰ धरि प्रतिवर्ष 6 करोड़ 30 लाख तक पहुँचि जयबाक अनुमान अछि ।
Ø भारत मे अस्थिसौषिर्य केर कारण नितम्ब भग्न (Hip fracture) केर अनुपात स्त्री आ पुरुष मे बराबरहि अछि जखन कि पच्छिमी देश सभ मे पुरुषक अपेक्षा स्त्रीगण सभ मे ई बेशी भेटैछ ।
कारण
प्राथमिक टाइप - १ अस्थिसौषिर्य स्त्री आ पुरुष दुहु मे देखल जाइत अछि । वयस बढ़ला पर पुरुष मे एण्ड्रोजेन (Androgen) नामक हार्मोन आ स्त्री मे एस्ट्रोजेन (Oestrogen / Estrogen) नामक हार्मोन केर प्राकृतिक रूप सँ कमी होयब एकर कारण थिक । यद्यपि ई स्त्री आ पुरुष दुहु मे देखल जाइत अछि तथापि पुरुष मे एकर दुष्प्रभाव बहुत कम देखल जाइत अछि ।
प्राथमिक टाइप - २ अस्थिसौषिर्य स्त्रीगण मे रजोनिवृत्ति (महीना बन्न होयब) केर कारण एस्ट्रोजेन (Oestrogen / Estrogen) नामक हार्मोन केर कमी सँ उत्पन्न होइछ । एहि प्राकारेँ सत्रीगण लोकनि मे कम सँ कम दू – टा कारण एक संग प्रभावी होइछ – बृद्धावस्था आ रजोनिवृत्ति – आ तेँ ओ लोकनि एहि बेमारी सँ बेशी ग्रसित छथि । संगहि हुनिका लोकनि मे खान – पिउनक हीन स्तर सेहो योगदानकारक होइछ ।
द्वितियक अस्थिसौषिर्य केर बहुत रास कारण थिक जाहि मे सँ किछु ऊपर पहिनहि देल जा चुकल अछि । बहुत रास कारण होयबाक उपरान्तहु द्वितियक अस्थिसौषिर्यक रोगीक संख्या प्राथमिक अस्थिसौषिर्यक रोगीक संख्या सँ बहुतहि कम अछि ।
बचाव आ ईलाज
कोनहु बेमारीक बारे मे जानकारी होयब ता धरि कोनहु उपयोगक नञि जा धरि ओहि सँ बचाव आ ओकर ईलाजक जानकारी नञि हो । रजोनिवृत्तिक केँ आ बढ़ैत वयस केँ रोकल नञि जा सकैत अछि पर योगदानकारी आन चीज सभ केँ जरूर रोकल जा सकैत अछि आ एहि बेमारी केर दुष्परिणाम सँ बहुत दूर धरि बचल जा सकैत अछि । बचाव आ ईलाज सम्बन्धी किछु धेआन देबा योग्य बाद निम्न प्रकारेँ अछि -
Ø कैल्सियमयुक्त आहार लेबाक चाही । मोटा – मोटी 45 वर्षक आयुक बाद सामान्य रूप सँ करीब डेढ़ गुणा केल्सियम केर आवश्यकता पड़ैछ । कैल्सियम केर अधिक मात्रा बला किछु भोज्य पदार्थ सभ अछि – अण्डा, दूध, दऽही, सभ प्रकारक दालि, सोयाबीन, सोरिसो, पातकोबी, शलगम, सजमनि, मुनिगा (सहजनि) आदि ।
Ø विटामिन – डी केर उपयुक्त मात्रा मे सेवन करबाक चाही । ओना तऽ भारत सन देश जतए नीक रौद उगैछ ओहि ठाम ई बात लिखब अनर्गल सन लगैछ, पर अनर्गल नञि थिक । एकटा सर्वेक्षणक अनुसार भारत मे आशाक विपरीत कतेको गुणा लोक मे विटामिन – डी केर कमी पाओल गेल अछि; खास कऽ स्त्रीगण वर्ग मे आ बन्न ऑफिस मे काज कएनिहार स्त्री आ पुरुष दुहु वर्ग मे ।
Ø जँ खएबा मे नोनक मात्रा (खाए बला नोन = सोडियम क्लोराइड) सामान्य सँ बेशी अछि तऽ ओकरा थोड़ेकम रखबाक चाही । अस्थिसौषिर्यक अतिरिक्त ब्लड – प्रेशर कम करबा मे सेहो लाभदायक अछि ।
Ø चाह आ कॉफी केर सेवन कम सँ कम वा भऽ सकए तऽ नहिञे करबाक चाही । कारण एहि मे पाओल जाए बला “थिईन” वा “कैफीन” नामक तत्त्व आँत सँ कैल्सियम केर अवशोषण मे व्यवधान उत्पन्न करैछ ।
Ø तमाखू, बीड़ी, सिगरेट केर उपयोग बन्न राखी तऽ अत्युत्तम । कारण एकर किछु घटक द्रव्य आँत सँ कैल्सियम केर अवशोषण मे व्यवधान उत्पन्न करैछ आ संगहि अवशोषित कैल्सियम केर शरीर द्वारा उपयोग करबा मे सेहो बाधा उत्पन्न करैछ । अस्थिसौषिर्यक संग – संग मूँहक वा फेफड़ाक कैन्सर सँ सेहो बचाव ।
Ø जँ उपरोक्त लक्षण सभ मे सँ कोनहु लक्षण प्रकट होअए तऽ तुरन्त उपयुक्त चिकित्सक सँ सम्पर्क करी ।
Ø दारू या मद्य सेहो आँत सँ कैल्सियम केर अवशोषण मे व्यवधान उत्पन्न करैछ आ संगहि हड्डी मे पहिने सँ योजित कैल्सियम केँ निकालि मुत्र मार्ग सँ शरीर सँ बाहर निकालि दैछ । एहि प्रकारेँ दारू शरीरक कैल्सियम केँ दूतरफा नोकशान पहुँचबैछ । तेँ दारू वा मद्य केर सेवन कम सँ कम वा एकदम नञि करी से नीक । एहि सँ यकृत (Liver) केर होमए बला नोकशान सेहो रोकल जा सकैछ ।
Ø 35 -40 वर्षक आयुक स्त्रीगण लोकनि (वा पुरुष मे सेहो) मे जँ माटि / चॉक / सिलेटिया पेनसिल खएबाक जानकारी होअए तऽ हुनिका डँटबाक अपेक्षा उचित चिकित्सकीय परामर्श लेबा पर ध्यान दी । जँ उपलब्ध हो तऽ अस्थि – खनिज घनत्त्व वा बोन – मिनेरल – डेन्सिटी (Bone Mineral Density, BMD) नामक जाँच करबाओल जा सकैत अछि अन्यथा हाथ, पएर वा आन हड्डी केर एक्स – रे देखि कऽ चिकित्सक अस्थिसौषिर्यक अनुमान लगा सकैत अछि आ तदनुसार चिकित्सा प्रारम्भ कऽ सकैत अछि ।
Ø जँ उपरोक्त वर्णित दुखएबाक प्रकार मे सँ कोनहु प्रकारक दर्द होअए तऽ मात्र दर्द मारबाक गोली या इन्जेक्शन लऽ कऽ काज चलएबाक प्रयास नञि करी अपितु उचित चिकित्सकीय परामर्श ली । आवश्यकता बुझएला कर चिकित्सक सम्बन्धित स्थानक एक्स – रे करबा कऽ देखि सकैत अछि ।
Ø जँ कोनहु प्रकारक अस्थि – भग्न (Fracture) वा कोनो आन मूलभूत कारण (जेना कि – डाइबीटीज, हाइपरथाइरॉइडिज्म आदि) हो तऽ ओकर समुचित ईलाजक संग - संग अस्थिसौषिर्यक उचित चिकित्सा सेहो करएबाक चाही । एहि सँ आगा फेर एहि प्रकारक घटना होयबा केँ रोकल जा सकैत अछि ।
Ø अस्थिसौषिर्यक तत्काल चिकित्सा केर लेल चिकित्सक द्वारा किछु महीना केर लेल कैल्सियम, फॉस्फोरस आ आन सहयोगी वा उपयोगी खनिज तत्वक गोली वा सूई उचित मात्रा मे देल जाइत अछि । एहि प्रकारक गोली कतेको महीना धरि लेबए पड़ि सकैत अछि, तेँ अपना मोन सँ दवाई केँ कम करबाक प्रयास वा बन्न करबाक प्रयास नञि करबाक चाही।
Ø शुरुआत मे किनकहु – किनकहु कैल्सियम गोली सँ थोड़ेक अपच होयबाक कारण थोड़े गर्मी सन बुझि पड़ैत छन्हि पर से नगण्य आ ताहि द्वारे अपने आप दवाई बन्न नञि करबाक चाही । कोनहु समस्या जँ बेशी बुझि पड़ए तऽ उचित चिकित्सक सँ सलाह ली , नञि कि स्वयम् वा कोनहु अल्प जाननिहारक सलाह पर चिकित्सा करी ।
Ø बहुतहि बेर चिकित्सक मात्र एक्स – रे देखि कऽ वा BMD जाँचक आधार पर दवाई दैत अछि जखन कि उपर सँ देखला पर मनुक्ख स्वस्थ लगैछ । एहिना स्थिति मे भ्रमवश (कि हम तऽ ठीकहि छी फेर दवाई कऽथी लेल) रोगी दवाई लेनाइ छोड़ि दैत अछि । से नञि करबाक चाही ।
Ø सभसँ अन्तिम पर सभसँ महत्त्वपुर्ण चीज कि 40 वर्षक अवस्था केर बाद कोनहु प्रकारक पिछड़बाक सम्भावना बला स्थान पर नञि जाइ, युवावस्था जेकाँ गम्भीर शारीरिक श्रम सँ परहेज राखी । पर एकर मतलब ई नञि कि कोनहु प्रकारक शारीरिक श्रम नञि करी ।
* लवण = लोण = नोण = नोन = नून


c: text/html

text:
कथा गोष्ठमे आबि रहल आरजकता
विगत किछ कथा गोष्ठी सगर राति दीप जरयमे किछु तथाकथित साहित्यकार लोकनि आरजकता पसारबाक प्रयास कऽ रहल छथि। हिनका लोकनिक कहब छनि जे ओ लोकनि जे करै छथि वैह ता सत्त अछि मुदा हमरा विचार अछि कोनो नियम वा विवादक फरछौट सर्व सम्मतिसँ कयल जेबाक चाही। हिनका लोकनि द्वार कयल गेल किछु कुकृत्य देखल जाउ...
1* अपने स्वयं कथा गोष्ठिमे कथाा पाठ करबाक बाद ओेंघेता मुदा जँ कोनो आन सहित्यकारसँ सेहो सुता गेलनि तँ ओकर सातो पुश्तकेँ एक कऽ देता।
2* ककरो कथा क करोसँ पढा कोनो पत्रिकामे अपना नामसँ छपेता।
3* कथाक समीक्षा केनिहार समीक्षाकारपर सेहो समीक्षा करेता।
4* सरस्वतीक मापन ई लोकनि जातिगत आधारितपर करता।
5* एखन धरि कोनो पुरस्कार नञि भेटलनि तै ँ सामान्तर पुरस्कारक आरम्भ करेलनि।
6* सुनबामे आबि रहल अछि जे ई लोकनि आब समान्तर कथा गोष्ठीक आयोजन कऽ रहल छथि, जाहिमे किछु जाति विशेषक वचर्श्व रहत तकर पहिनेसँ घोषणा कयल गेल छनि।
अन्तमे हम यैह कहब एहि दलक किछु बुड़ि लेल कथाकारसँ माँ मैथिलीक रक्षा करथ रौना माइ....

robotstxt: allowed

filter: keep


text:
✍👤मैथिल प्रशान्त
श्रद्धाकेँ फूल ल' क' हम आयल छी दुआरि हे मैया ।
अपन ममता भरल आँचर दियौ न' पसारि हे मैया ।।
देब की हे जगत जननी मागय टा बस हम जानी ।
आशीषक अछि असरा बिपतिमे ठोहि पारि कानी ।।
भरोसा जागि जाइ छै हमर कने दी जे दुलारि हे मैया ।
कुगामी हो भले बेटा, माय कथमपि नहि अबडेरथि ।
कुपुत्रो कष्टमे हो तैयो, व्यथा त' माय टा सुनथि ।।
बैसल छी सिंह पर अहाँ, बैसल हम हारि हे मैया ।
अहाँ कात्यायनी छी फलदायनी छी वरदायनी छी ।
सौभाग्य समृद्धिकेँ देवी मा अहाँ सुखदायनी छी ।।
मैथिल प्रशान्तकेँ सुनियौ अहाँ गोहारि हे मैया ।
~> मैथिल प्रशान्त
दुर्गौली, बेनीपट्टी ।।


text:
नीतीश कुमार कहलनि कि राज्य मे पूर्ण शराबबंदी, फेर नशाबंदी आओर आब दहेजबंदी लागू करबाक अछि। चंपारण सत्याग्रह के सौवा बरख मे बापू के इए सच्चा श्रद्धांजलि होयत। बाल बियाह केँ रोकबाक लेल सख्त डेग उठेबाक जरुरत अछि।
एहि मौका पर मुख्यमंत्री 2019 मे महात्मा गांधी के 150वीं जयंती पर देश मे पूर्ण शराबबंदी लागू करबाक मांग कएलनि। कहलनि कि प्रधानमंत्री नरेंद्र मोदी ऐहिक लेल एखने सँ तैयारी करैथ, तखन 2019 तक ई संभव भ' सकत। प्रधानमंत्री एहेन राज्य सँ छथि, जते राज्यक स्थापना काल से शराबबंदी लागू अछि।
नीतीश कुमार नेशनल हाइवे आओर स्टेट हाइवे पर सुप्रीम कोर्ट द्वारा शराबबंदी लेल देल गेल रोक क' केंद्र सरकार सँ सख्ती से लागू करबाक आग्रह कएलनि। मुख्यमंत्री बिहार सरकार केर उपलब्धि गनबैत केंद्र सरकार आओर प्रधानमंत्री पर निशाना साधलनि। ओ कहलनि कि जे हम कहैत छी, क'के देखबैत छी, मुदा बहुत लोग कहैत बहुत छथि पर करैत किछु नहि छथि।
बकौल नीतीश, प्रधानमंत्री सँ हमर आग्रह अछि कि किछु राज्य शराबबंदी पर सुप्रीम कोर्ट केर आदेशक बाद स्टेट हाइवे क' डिनोटिफाइ करि परिवर्तित करबामे जुइट गेल अछि। एहि पर तत्काल रोक लगेबाक चाहि। केंद्र सरकार हस्तक्षेप करे। सुप्रीम कोर्ट केर आदेशक बाद एहेन तिकड़म लगबै बला पर सख्त कार्रवाई होबाक चाही।
नीतीश कुमार बिहार मे पूर्ण शराबबंदी के बाद सड़क दुर्घटनाक संख्या मे आएल कमी केर चर्चा सेहो कएलनि। शराबबंदी के बाद प्रदेश क' भेल लाभ सँ संबंधित उपलब्धि गनौलनि। ओ इशारा - इशारा मे विपक्ष केर खूब खबैर लेलनि। कहलनि कि पूर्ण शराबबंदी कानून क' तालिबानी कानून बतबै बला के आब बोलती बंद भ' गेल छैन्ह।


text:
इन्सपायर-विज्ञान कें अध्ययन कें एकट प्रेरणा
इ भाग मे छात्रक कें विज्ञान विषय में रूचि बढावा कें लेल सरकार दूवारा चलैल गेल इंसपायर योजना कें जानकारी देल जा रहल छै.
इन्सपायर छात्रक कें लेल विज्ञान कें अध्ययन कें एकटा प्रेरणा
इन्नोवेशन इन सायंस परस्यूइट फॉर इन्सपायर्ड रिसर्च (इनसपायर) विज्ञान आ प्रौद्ययोगिकी मंत्रलय दूवारा कार्यन्वित एकटा राष्ट्रीय कार्यक्र है जो छात्रक कें बीच मौजूद प्रतिभा कें विज्ञान कें अध्ययन कें लेल आ अनुसंधान काज मे कैरियर बनावा कें लेल आकर्षित करय छै.
घटक
इ कार्यक्रम कें तीन घटक छै.
- विज्ञान कें ओर प्रतिभाक कें शुरूआती आकर्षण योजना (एसईएटीएस), कें दूटा उप-घटक अछि- 5000 हजार टाका कें इन्सपायर पुरस्कार आ किसी विज्ञान शिविर में वैश्विक विज्ञान अग्रणियक कें माध्यम सं मेंटरशिप.
- बी.एससी आ एम.एससी स्तरक निरंतर शिक्षा कें लेल 80,000 टाका कें दर सं उच्चतर शिक्षा छात्नवृत्ति (एसएचई).
- युवा अनुसंधानकर्ताआक कें लेल अनुसंधान कैरियर कें लेल आश्वस्त अवसर (एओआरसी) कें सें हों दूटा उप-घटक अछि- इन्सपायर फेलोशिप आ इन्सपायर संकाय.
जखन कि योजना कें पहिले घटक-इन्सपायर पुरस्कार कें कार्यान्वयन राज्यक/ केंद्रशासित प्रदेश कें माध्यम सं केंद्रीय स्तर नर कैल जायत छै. योजना कें अन्य घटक कें क्रियान्वयन संबंधित शैक्षिणक /अनुसंधान संस्थानक आ विश्वविद्यालयक आदी कें माध्यम सं विज्ञान आ प्रौद्ययोगिक विभाग दूवारा केंद्रीय स्तर पर कैल जायत छै.
इन्सपायर पुरस्कार योजना कें उद्देश्य 10-15 वर्ष कें उम्र समूह छात्रक कें विज्ञान कें क्षेत्र मे आकर्षित करय आ कैरियर बनावा तथा अभिनवता कें अनुभव करय कें लेल ओकरा सुविधा प्रदान करय छै.
मुख्य विशेषताक
- योजना कें अधीन 11वीं पंचवर्षीय योजना कें मंजूरी कें अनुसार पंचवर्षीय योजना अवधि कें दौरान 5000 हजार टाका कें इनसपायर पुरस्कार कें लेल देश कें हरेक विश्वविद्यालय सं दूटा छात्रक (छठी सं ल क 10वीं कक्षा तइक) कें चयन कैल जायत छै. ताकी ओ विज्ञान कें प्रोजेक्ट /मॉडल तैयार करय सकय. इन्सपायर पुरस्कार कें लेल वारंट सीधा तौर पर चयनित छात्र कें नाम सं जारी कैल जायत छै आ राज्य/स्कूल कें अधिकारियक कें माध्यम सं ओकर पास भेजल जायत छै.
- योजना कें सबटा पुरस्कार प्राप्तकत्र्ताक कें लेल जिला स्तरीय आ प्रोजेक्ट प्रतियोगिता(डीएलईपीसी) मे भाग लेनाय जरूरी होय छै. जिला सं आई 5 सं 10 प्रतिशत सर्वश्रेष्ठ प्रविष्टक कें चयन राज्य स्तरीय प्रदर्शनिक आ प्रोजेक्ट प्रतियोगिता (एसएलईपीसी) मे भाग लेवय कें लेल कैल जायत छै.
- राज्य/ केंद्रशासित प्रदेश सं आस सवश्रेष्ठ 5 प्रतिशत प्रविष्य्टक (कम सं कम पांच) कें चयन राष्ट्रीय स्तर कें प्रदर्शनी आ प्रोजेक्ट प्रतियोगिता (एनएलईपीसी) मे भागीदारी कें लेल कैल जायत छै. सब स्तरक पर परियोजनाक कें मूल्यांकन विशेषज्ञक कें एकटा निर्णायक समिति दूवारा कैल जायत छै.
- डीएलईपीसी, एसएलईपीसी आ एनएलईपीसी कें चयनित पुरस्कार प्राप्तकर्ताअक कें साथ ही प्रोजेक्ट कें तैयारी कें लेल मार्गदर्शन देवय वालाक मेंटर/शिक्षक कें लेल भागीदारी/मेधाविता प्रमाणपत्र जारी कैल जायत छै. जिला, राज्य आ राष्ट्रीय स्तर पर प्रदर्शनिक आयोजित करय पर आवा वाला पूरी लागत कें वहन विज्ञान आ प्रौद्ययोगिक विभाग दूवारा कैल जाय छै.
- इन्सपायर पुरस्कार प्राप्तकर्ताअक कें लेल छात्रक कें चयन प्रत्येक सूल कें प्रधानाध्यापक /प्रधानाध्यापिका ,प्रधानाचार्य दूवारा कैल जायत छै, जेकर लेल विज्ञान मे रूचि रखय वाला सर्वश्रेष्ठ छात्र कें नामानांकन भेजनाय आ एकर साथ ही नामानांकन आ चयन कें लेल स्कूल दूवारा निर्धारित शर्तक कें सें हो विवरण भेजनाय जरूरी छै, जिला स्तर पर शिक्षा अधिकारी विहित प्रारूप मे अपन क्षेत्रधिकार कें विद्यालय कें विवरण तैयार करय अछि आ राज्य स्तर पर शिक्षा कें अधिकारिक कें माध्यम सं प्रस्ताव डीएटी कें पास भेजयत अछि.
- छठा कक्षा सं ल क 10वीं कक्षा तइक कें पढ़ाई करय वालाक देश कें सब स्कूल चाहे ओ सरकारी या निजी होय, अनुदानप्राप्त होय या बिना अनुदान होय , चाहे ओ केंद्र सरकार या राज्य सरकार या स्थानीय निकायक दूवारा संचालित होय, इ योजना मे भागीदारी कें लेल पात्र अछि.
- राज्य कें अधिकारिक सं अइ प्रकार प्राप्त कैल गेलय प्रस्तावक कें लेल योजना कें मानकक कें अनुसार डीएसटी मे प्रक्रिया संचालित कैल जायत छै आ चयनित छाकि कें नाम सं पुरस्कार वारंटक कें तैयार करय कें लेल डीएसटी कें बैंकर कें पास चयनित छात्रक कें सूची भेज देल जायत छै. बैंक सं अइ प्रकार प्राप्त पुरस्कार वारंटक कें जिला स्तरीय शिक्षा अधिकारिक कें माध्यम सं चयनित पुरस्कार प्राप्तकत्र्ताक तइक पहुंचावा कें लेल राज्यस्तरीय अधिकारिक कें पास भेज देल जायत छै.
कार्यान्वयन कें पूर्व स्थिति
इ योजना मे प्रतिवर्ष दो लाक पुरस्कार प्राप्तकर्ताक कें हिसाब सं पंचवर्षीय योजना अवधि कें दौरान एक मिलियन (10 लाख) छात्रक कें चयन कें लक्ष्य राखल गेल. देश मे ठा सं ल क 10वीं कक्षा तइक कें पढ़ाई करायवे वालाक लगभग 4.5 सं ल क पांच लाख स्कूल अछि. इ योजना दिसंबर 2009 कें दौरान शुरू कैल गेल छलय.
योजना कें शुरूआत सं ल क डीएलईपीएससी मे दू लाख सं बेसि पुरस्कार प्राप्तकर्ताक भाग लेल कय. आ डीएलप्ईपीसी कें चयनित लगभग 15 हजार पुरस्कार प्राप्तकर्ताक एसएलईपीसी मे भाग लेल कय. डीएलईपीसी , एसएलड्रपीसी सं संबंधित व्यय कें पूरा करय कें लेल इलेक्ट्ॉनिक फंड ट्रांसफर कें माध्यम सं राज्य कें नॉडल अधिकारी कें पास ओकर अधिसूचित बैंक खाता मे धन राशि भेजल देल जायत छै.
इ योजना कें बारे मे बेसि जानकारी कें लेल एत क्लिक करूं.
स्त्रोत: पसूका कार्यालय(प्रेस इंफार्मेशन ब्यूरो-पीआइबी)


text:
दरभंगा । डीएमसीएच क कान नाक आ गला (इएनटी) विभाग मे बिहार क पहिल मॉडलर आॅपरेशन थिएटर क उद्घाटन भ गेल। एहि मौका पर प्राचार्य डा.एसएन सिन्हा कहला जे इ डीएमसीएच लेल गौरव क गप अछि। मिथिला मे सेहो आब इ ओटी मैक्स आ अपोलो सन अस्पताल क अहसास करा रहल अछि। एहि मे आॅपरेशन करेनिहार रोगी कए कोनो कम्पलिकेशन नहि होयत। डीएमसीएच क विकास कए इ नवआयाम अछि। सरकार एहि ठामक सबटा ओटी कए धीरे धीरे मॉडलर ओटी मे बदलबाक प्रयास क रहल अछि। अस्पताल अधीक्षक डा.सूरज नायक कहला जे हुनकर इ एकटा सपना छल्ल जे आइ पूरा भ गेल। एहि ठाम मरीज कए अत्याधुनिक सुविधा भेटत। ओटी मे डाक्टर कए आपरेशन करबा लेल सेहो काफी सुविधा भेटत। ईएनटी विभागाध्यक्ष डा. बीके राय कहला जे मरीज कए इंफेक्शन स बचेबा लेल लेमिनार फ्लो, हेपा फिल्टर आ आठ टन क एसी समेत अन्य उपकरण एहि ठाम लगाउल गेल अछि। सेन्सर वाटर आ सेन्सर फाटक सेहो अछि। रिमोट कंट्रोल स इलेक्ट्रानिक हाइड्रोलिक आपरेशन टेबल संचालित होएत। लाइट जर्मनी क अछि। सूक्ष्म औजार मे माइक्रोमीटर, माइक्रोडिवाइडर, माइक्रोडील आदि शामिल अछि। दीवार स्टेन्लेस स्टील क अछि। ओटी मे कतहु कोनो जोड़ नहि अछि।
गौरतलब अछि जे डीएमसीएच क विकास मे एकटा नहि बल्कि दूटा कड़ी जुटि सकैत छल, मुदा से नहि भ सकल। उत्तर बिहार क सबस अत्याधुनिक गहन चिकित्सा कक्ष (आईसीयू) गायनिक वार्ड मे एखन धरि चालू नहि भ सकल अछि। एहि कारण स कईटा गंभीर मरीज बेमौत मरबा लेल बाध्य छथि। सरकार एहि आईसीयू कए गरीब मरीज लेल विशेष रूप स बनेलक अछि। लापरवाही क स्थिति इ अछि जे 35 लाख क लागत स बनल छह बेड क एहि आईसीयू मे ताला लटकल अछि आ कई मास स इ अपन उद्घाटनक बाट ताकि रहल अछि। इ आईसीयू दिसंबर, 2012 मे अस्पताल अधीक्षक कार्यालय कए हैंड ओवर क देल गेल अछि। आईसीयू आ उपकरण चालू रखबा लेल कर्मी सेहो तैनात अछि। अगर एहन आईसीयू निजी नर्सिग होम मे बनल रहिते त फटाफट चालू भ गेल रहिते। निजी नर्सिग होम क आईसीयू मे एकटा मरीज कए एक दिन मे आठ स 10 हजार टका लगैत अछि। अस्पताल अधीक्षक डा सूरज नायक कहला जे एकर उद्घाटनक जिम्मेवारी गायनिक वार्ड क यूनिट इंचार्ज क अछि। ओना मरीज कए भर्ती करबाक आदेश देल जा चुकल अछि, मुदा ताला एखनो लटकल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa
डीएमसीएच मे खुलल बिहारक पहिल मॉडलर ओटी
दरभंगा । डीएमसीएच क कान नाक आ गला (इएनटी) विभाग मे बिहार क पहिल मॉडलर आॅपरेशन थिएटर क उद्घाटन भ गेल। एहि मौका पर प्राचार्य डा.एसएन सिन्हा कहला जे इ डीएमसीएच लेल गौरव क गप अछि। मिथिला मे सेहो आब इ ओटी मैक्स आ अपोलो सन अस्पताल क अहसास करा रहल अछि। एहि मे आॅपरेशन करेनिहार रोगी कए कोनो कम्पलिकेशन नहि होयत। डीएमसीएच क विकास कए इ नवआयाम अछि। सरकार एहि ठामक सबटा ओटी कए धीरे धीरे मॉडलर ओटी मे बदलबाक प्रयास क रहल अछि। अस्पताल अधीक्षक डा.सूरज नायक कहला जे हुनकर इ एकटा सपना छल्ल जे आइ पूरा भ गेल। एहि ठाम मरीज कए अत्याधुनिक सुविधा भेटत। ओटी मे डाक्टर कए आपरेशन करबा लेल सेहो काफी सुविधा भेटत। ईएनटी विभागाध्यक्ष डा. बीके राय कहला जे मरीज कए इंफेक्शन स बचेबा लेल लेमिनार फ्लो, हेपा फिल्टर आ आठ टन क एसी समेत अन्य उपकरण एहि ठाम लगाउल गेल अछि। सेन्सर वाटर आ सेन्सर फाटक सेहो अछि। रिमोट कंट्रोल स इलेक्ट्रानिक हाइड्रोलिक आपरेशन टेबल संचालित होएत। लाइट जर्मनी क अछि। सूक्ष्म औजार मे माइक्रोमीटर, माइक्रोडिवाइडर, माइक्रोडील आदि शामिल अछि। दीवार स्टेन्लेस स्टील क अछि। ओटी मे कतहु कोनो जोड़ नहि अछि।


text:
कोसी मे पिया मिलन क खुशी सेहो अनैत अछि छठ
पूर्णिया। कोसी क लेल छठ बेबसी क कब्र पर पनपल विरह क खात्मा क सेहो महापर्व छी। राज्यक सर्वाधिक गरीब क्षेत्र कोसी अंचल क महिला क लेल लोक महापर्व छठ एकटा सनेस ल कए अबैत अछि। भगवान भाष्कर क अराधाना क लालसा क संग हुनका एहि मौका पर परदेश मे रहि रहल पति परमेश्वर क सेहो लौटबाक बाट ताकब खत्म होइत अछि। पूर्णिया क धमदाहा प्रखंड क चिकनी क रुक्मिणी देवी छठ क संग पति क बेसब्री स बाट तकबाक प्रश्न पर सकुचा जाइत छथि, मुदा दोहरी खुशी क भाव हुनकर मुंह पर स्पष्ट झलकैत अछि। ठोर त चुप रहल, मुदा आंखि कहलक- पियाजी लौट एलाह अछि गाम। रुक्मिणी
क पति सेहो मकर सक्रांति क बाद पंजाब गेल रहथि। शुक्रदिन राति मे ओ घर लौटलाह अछि। एनाए श्रीनगर प्रखंड क उफरैल वासी उपेन्द्र विश्वास, रामनारायण विश्वास, नेवी विश्वास होली क बाद घर स निकलल रहथि, हुनकर कनिया सेहो छठ पर पति क लौटबाक बाट तकैत रहथि। हिनक लोकनिक कनिया लक्ष्मी, सुगनी आ तेतरी बेहिचक छठ कए दोहरी खुशी देई बाला पर्व मानैत छथि। ओ कहैत छथि जे घर मे छठ क चलते हुनकर (पतिक) एनाई तय छल। हुनके निमित्त छठ होइत अछि। जाहिर तौर पर एहि बहाने हिनकर वियोग सेहो समाप्त भ गेल। करीब ग्यारह माह बाद छठ क मौका पर घर लौटल हरदा गांव क सेमा मंडल सेहो मानैत छथि जे छठ हुनका लेल कनिया-बच्चा स भेंट करबाक बहाना होइत अछि। ओ कहैत छथि जे रोजगार क तलाश मे घर छोड़ब मजबूरी अछि आ छठ मे घर लौटब जरूरी अछि। छठ क दस्तक मात्र स घर लौटबाक बेसब्री बढि़ जाइत अछि।
मजदूर क हित क लेल कार्यरत एकटा संस्था क मुताबिक एहि अंचल क लगभग डेढ़ लाख महिला क पति एहि बहाने नौ स दस माह बाद घर लौटैत छथिन।
गौरतलब अछि जे रोजगार गारंटी योजना क क्रियान्वयन क बादो पूर्णिया, अररिया, किशनगंज, कटिहार, मधेपुरा, सहरसा आ सुपौल जिला मे रोजगार क लेल पलायन क गति थमि नहि सकल अछि। एहि क्षेत्र मे श्रमिक क हित क लेल कार्यरत संस्था हिन्द खेत मजदूर पंचायत क सर्वे रिपोर्ट सेहो एकर प्रमाण अछि। संस्था क रिपोर्ट क मुताबिक प्रत्एक वर्ष औसतन साढ़े तीन लाख मजदूर एहि जिला स रोजगार क तलाश मे अन्यत्र जाइत छथि। एहि मे करीब दू लाख लोग मकर सक्रांति क बाद घर स निकलैत छथि। एहन लोक पुन: छठ क मौका पर घर लौटैत छथि। संस्था क महामंत्री अलीमुद्दीन अंसारी क मुताबिक एहि दू लाख मजदूर मे औसतन डेढ़ लाख मजदूर विवाहित होइत छथि आ हिनकर कनिया मकर संक्रांति क बाद स पिया क बाट तकैत रहैत छथि। अंसारी क मुताबिक चूंकि लोक आस्था क महापर्व क एहि वर्ग मे विशेष महत्व होइत अछि, ताहि लेल इ पर्व हुनकर घर लौटबाक सबस पैघ अवसर होइत अछि।
पिया जी लौट एलाह अछि गाम
कोसी मे पिया मिलन क खुशी सेहो अनैत अछि छठ


text:
Friday, October 18, 2013
(21) केना जीब?
केना जीब?
सेवा निवृत्तिक सातम सालक सातम मास, सातम मासक सातम दिन, सात बजे साँझमे दू-जनियाँ सोफापर दुनू परानी प्रोफेसर शंकर कुमार ओंघराएल रहथि। दुनू बेकतीक मन खटाएल। दस बजेक करीब दिनेमे सुनने छला जे संगीक संगिनी चूल्हिक गैसक रिसावसँ झड़कि अस्पतालक सीटपर चिकड़ि-चिकड़ि कानि रहल छथिन। सत्तरि बर्खक अवस्थामे संगी अपने दौग-धूप कऽ रहल छथि। मुदा अस्पतालक डाक्टर, नर्स आ कम्पाउण्डरो जी-जानसँ रोगीकेँ बँचबै पाछू लगल छथिन। तेकर कारण अछि जे एक तँ पाइक कमी नै छेलनि आ दोसर पहुँचो नीके। संगिनीक घटनाकेँ तँ सरस्वती लगसँ नै देखने छेली मुदा समाचारक रूपमे सुनने छेली। करेज तेना दहलि गेल छेलनि जे साँसक गतिसँ छातीक धुकधुकी तेज भऽ गेल रहनि। नस-नसमे भयक भूत समा गेल छेलनि। अन्हारक वाण जकाँ चारू कातसँ मृत्युक तीर बेधए लगल छेलनि। जहिना वैरागी रागसँ डरैत, जोगी भोगसँ डरैत तहिना सरस्वती मृत्युक भयसँ डरि रहल छथि।
पाँच सए एम.एल.बला ह्विस्कीक बोतल प्रोफेसर शंकर कुमारकेँ बेअसर बूझि पड़लनि। मनक चिन्ता रूपी तीर ह्विस्कीक तीरकेँ रस्तेमे रोकने छल। लग अबै ने दन्हि। कछ-मछ करैत पत्नीकेँ कहलखिन-
“चाह पीबू।”
सरस्वतीक मन चाह पीऐसँ सुरक्षित चूल्हि नै जराएब बुझनि। अपन अज्ञाक उल्लंघन होइत देखि शंकरक मन महुराए लगलनि। जहिना भोज्य-पदार्थक वर्तनमे गिरगिट खसि महुरबैत, तहिना। डेग भरि पाछू घुसुकि मुस्की दैत दोहरा कऽ कहलखिन-
“चलू, हमहीं चाह बनाएब। कीचेनक तँ सभ किछु देखल नै अछि। अहाँ देखा-देखा देब।”
जिनगीक अंतिम अवस्थामे पतिपर जीत देखि ढेंग सन देहकेँ उठा सरस्वती कीचेन दिस बढ़ली।
चाह बना कीचेने मे पीबए लगलथि। मुदा तैयो गप-सप्प करैक मन किनको ने होन्हि। मनक सोग नव विषयकेँ मनमे आबै ने दन्हि। जहिना घीउ नै अरघनिहारकेँ थारीमे देखिते जीह ओकिऐ लगैत तहिना नव विचार अबिते जीह माने मन पचपचाए लगनि। चाह पीब दुनू गोटे कोठरीमे आबि पुनः सोफापर पड़ि रहला। गुम-सुम्म! जहिना साधक साधनामे लीन भऽ समाधिस्थ होइ छथि तहिना दुनू गोटे अपन-अपन विचारक दुनियाँमे औनाए लगला।
सरस्वतीक नजरि पाँच बर्खक अवस्थापर पहुँचलनि। की छेलए माए-बापक राज? खेनाइ, खेलनाइ, पढ़नाइक संग पावनिमे उपास केनाइ आ फूल तोड़ि पूजा केनाइ, बस। यएह छेलए जिनगी। मनमे सुख-दुखक जनमो कहाँ भेल छल। सोहनगर वातावरणमे बिआह भेल। नैहरसँ सेवा करए नोकरनी आएल। सासुरो सम्पन्ने रहए। कोनो अभाव सासुरोमे नहियेँ रहए। नोकरे पानिओ भरै छल आ भानसो करै छल। अपनो प्रोफेसरे छला। पाइक संग प्रतिष्ठो बनौने छला। विद्यार्थीसँ शिक्षक धरिक बीच सम्मानित छला। अपनासँ बीसे बेटोक पढ़ैपर खर्च केलनि। आब जे महगाइ शिक्षामे आबि गेल अछि तइसँ इमानदार कमेनिहारक धिया-पुता लेल शिक्षा असंभव भऽ गेल अछि। दरमाहासँ तँ नहियेँ मुदा पिताक देल सम्पतिसँ तँ एते जरूर केलनि। अमेरिकामे बेटाकेँ पढ़ा लिलसा मेटौलनि। मुदा अखनि की देखै छी? ऐ अवस्थामे दिन-राति तीन मंजिलापर उतरब-चढ़ब पार लगत? ओहिना तँ हाथ-पएर बिनबिनाइत रहैए। देह भारी बूझि पड़ैए। तैपर परिवारक सभ काज? ऐ उमेरमे बूढ़-कनियाँ बनि जीब रहल छी। तरे-तर पसेना चलए लगलनि। अनासुरती मुहसँ निकललनि-
“ऐ जीवनसँ मरब नीक।”
पत्नीक बात सुनि शंकर कुमारक भक्क टुटलनि। अखनि धरि हिनकर चेतनाहीन भेल मन देखै छेलनि अपन पछिला जिनगी। गामक स्कूल। केते सिनेहसँ पिताजी घरक देवताकेँ गोड़ लगा, कन्हापर चढ़ा ‘सरस्वती माताक जय’ कहि आँगनसँ निकलि सरस्वतीक मंदिरमे लऽ गेला। की हम ओइसँ कम अपना बेटाकेँ केलौं? कथमपि नै। डेरामे गाड़ल देवता तँ नै अछि मुदा देबालमे टांगल फोटो आ अष्टद्रव्यक बनौल मुरती तँ अछिए। बाड़ीक वसन्ती गुलाब तँ नै मुदा मह-मह करैत भकराड़ रूपमे बनल प्लास्टिकक फूल तँ चढ़ौनहि छियनि। धुमन-सरड़क धूपक बदला गुगुल आ अगरबत्ती तँ चढ़बिते छियनि। मोटर-साइकिलपर चढ़ा शहरक सभसँ नीक विद्यालयमे पढ़ेबे केलियनि। जेतेक पिताजी हमरा पढ़ौलनि, एक सीमा धरि पहुँचा देलनि, तहिना तँ हमहूँ केलियनि। नोकरी भेलापर ताधरि पत्नी गाममे रहली जाधरि बाबू-माए जीबैत रहला। मरितोकाल धरि माए संगे खाइले कहथि। संगे तँ नै खाइ एकठीम बैस कऽ जरूर खाइ। मुदा बेटाकेँ जहिएसँ कनभेंटमे नाओं लिखेलौं तहिएसँ एके शहरमे रहनौं फूट-फूट रहए लगलौं। समैक संग शिक्षो बदलल। एकाएक नजरि आगू बढ़ि जिनगीक अवस्थापर गेलनि। चारिम अवस्था। जइ अवस्थामे सभ कथूसँ सम्पन्न भऽ, अभावकेँ निर्मूल माने नष्ट कऽ परिवारसँ ऊपर उठि समाजमे मिलि जाएब होइ छै। हमर समाज केहेन? जइ समाजमे मनुखक संग-संग जीव-जन्तु, माटि-पानि, घर-दुआर धरि एक-दोसराकेँ नीक-अधला, सुख-दुखमे संग दैत अछि। एकठीम बैस सभ भोज-काजमे खेबो करैए, दसगरदा उत्सवो हँसी-खुशीसँ मनबैए, ढोल-डम्फापर होरी गाबि-गाबि नचबो करैए, जूरशीतलमे इनार-पोखरि उड़ाहबो करैए, शिव-पार्वती बना बाजाक संग गामो घुमैए।
बेटाकेँ अमेरिकामे पढ़ेलौं। ओ ओइ समाज आ संस्कृतिमे तेना मिलि गेल जे अपन सभटा बिसरि गेल। आइ जौं हम अमेरिका जाए रहए लगी तँ ओइठामक जिनगी दुनू बेकतीकेँ केतेक दिन जीबए देत? की दुनियाँमे मृत्यु छोड़ि हमरा लेल किछु शेष नै बँचल अछि। निराश मनमे एलनि ‘करनी देखिहऽ मरनी बेर।’ जिनगीमे केतए चूक भेल? जौं चूक नै भेल तँ ऐ अवस्थामे पहुँच केना गेल छी?
पत्नीक बात ‘ऐ जीवनसँ मरब नीक’ सुनि औगता कऽ उठि प्रोफेसर शंकर कुमार बजला-
“अखनि सुतैबेर अछि जे सुति रहलौं?”
“सूतल कहाँ छी। भानस करैसँ मन असकताइत अछि।”
“तँ की भुखले रहब।” शंकर कुमार बाजि तँ गेला मुदा मन पाछू घूमि कऽ तकलकनि। एक तँ ओहिना मरैक बाट धेने छी तहूमे जे दस-बीस बरख जीबो करितौं से तेहेन रोग भेल जाइ छन्हि जे भुखले मरब। रातिमे खाएब नै तँ नीन केना होएत? जौं नीन नै हएत तँ जीब केतेक दिन?
पत्नी-
“कता दिन कहलौं जे नोकर रखि लिअ?”
नोकर सुनि शंकर अमती काँटक ओझरीमे पड़ि गेला। देखैमे नान्हि-नान्हिटा मुदा छाँह जकाँ छोड़ैले तैयार नै। मनमे जोर मारलकनि जे अपने जिनगी भरि नोकरी केलौं। बेटो-पुतोहु -दुनू इंजीनियर- अनके नोकरी करैए आ अपने नोकर रक्खू। जहन ड्यूटी करै छेलौं बेसी तलब उठबै छेलौं, तहन नोकरे ने रखलौं। कारणो छल जे पत्नी थेहगर छेली। बेटा-पुतोहुक अाशो छल। सरस्वती थोड़े बुझै छेलखिन जे बुढ़ाड़ी एहेन हएत। आइ-काल्हि नोकर केते महग भऽ गेल अछि से थोड़े बुझै छथिन। तकलीफ हेतनि तँ बजबे करती। भलहिं हमरा बुते पुरौल हुअए वा नै। पहिले जकाँ पाँच-रूपैआ-दस-रूपैआमे नोकर भेटत? तहूमे बाल-बोधकेँ थोड़े रखि सकै छी। अनेरे लेनी-के-देनी पड़त। घरक सुख जहलमे भेटत। जौं सिआन राखब तँ तीन हजारसँ कम लेत? तहूमे कि कोनो स्कूल-कौलेज आकि मिल-फैक्टरीक नोकरी हेतै। घरमे काज करत तँ खाइले नै देबै से हएत? तहूमे तँ नीक-निकुत बेसी वएह खाएत। तेहेन समए आबि गेल जे कहीं सम्पतिए ने दुनू बेकतीक जानो लऽ लिअए। जानपर नजरि पड़िते आँखि ढबढबा गेलनि। जाने नै तँ जहान की? जहिना वीणाक तार टुटलापर अवाज खनखना कऽ निकलै छै तहिना टुटल जिनगीक स्वरमे शंकर कुमार पत्नीकेँ कहलखिन-
“अहाँक मन असकताइत अछि तँ पड़ू। कहुना-कहुना कऽ क्षुधा तृप्त करै जोकर टभका लइ छी।”
मने-मन सरस्वती बजली-
“केना जीब?”
Subscribe to: Post Comments (Atom)


text:
पटना। बिहार शहरी आधारभूत संरचना विकास निगम(बुडको) कए बुनियादी ढांचा क निर्माण क संग-संग वित्तीय लेन-देन क अधिकार देबा लेल एकरा वित्त निगम क रूप मे विकसित करबा क फैसला लेल गेल अछि। एकरा बिहार अर्बन इंफ्रास्ट्रक्चर डेवलपमेंट एंड फाइनेंस कारपोरेशन (बुडएफको) क रूप मे बदलल जाएत। अगिला 20 साल मे बिहारक 139 शहरी निकाय क विकास लेल 56,489 करोड़ क आवश्यकता कए देखैत इ निर्णय लेल गेल अछि, जाहि पर कैबिनेट क मुहर लागब बाकी अछि।
बुडको बोर्ड क 15म बैसार में इ निर्णय सेहो लेल गेल अछि जे बुडएफको क अधीन कचरा प्रबंधन लेल एकटा शत प्रतिशत सहायक(सब्सिडियरी) कंपनी सेहो खोलल जाएत। एहि सबिसडियरी कंपनी क नाम ‘बिहार अर्बन सर्विस कारपारेशन’ रखबाक निर्णय लेल गेल अछि। कंपनी क शेयर पूंजी 5 लाख होएत जे 10 टकाक 50 हजार शेयर मे विभाजित कैल जाएत। हाल मे पटना नगर निगम ठोस कचरा प्रबंधन लेल बुडको कए एकटा स्पेशल पर्पस विहायकिल (एसपीवी) क माध्यम स काज करबाक जिम्मा सौंपलक अछि। बुडको क मानब अछि जे अन्य नगर निकाय स सेहो एहन प्रस्ताव भेट सकैत अछि।
केंद्रीय शहरी विकास मंत्रालय द्वारा गठित उच्चाधिकार सशक्त समिति अपन रिपोर्ट मे अनुमान लगेलक अछि जे देश मे स्थानीय शहरी निकाय मे आधारभूत क विकास लेल करीब 39,18,670 करोड़ क आवश्यकता होएत। बिहार मे 139 शहरी निकाय लेल अगिला 20 साल मे 56,489 करोड़ क पूंजीगत निवेश क जरूरत पडत। प्रदेश मे स्थानीय शहरी निकाय क वर्तमान आर्थिक स्थिति एहि निवेश कए एकमुश्त वहन करबा मे सक्षम नहि अछि। वित्त निगम क रूप मे बुडएफको निवेश क बाहरी स्त्रोत कए ताकत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna
वित्त निगम क रूप मे विकसित होएत बुडको
पटना। बिहार शहरी आधारभूत संरचना विकास निगम(बुडको) कए बुनियादी ढांचा क निर्माण क संग-संग वित्तीय लेन-देन क अधिकार देबा लेल एकरा वित्त निगम क रूप मे विकसित करबा क फैसला लेल गेल अछि। एकरा बिहार अर्बन इंफ्रास्ट्रक्चर डेवलपमेंट एंड फाइनेंस कारपोरेशन (बुडएफको) क रूप मे बदलल जाएत। अगिला 20 साल मे बिहारक 139 शहरी निकाय क विकास लेल 56,489 करोड़ क आवश्यकता कए देखैत इ निर्णय लेल गेल अछि, जाहि पर कैबिनेट क मुहर लागब बाकी अछि।


text:
मशहूर विद्वान... इतिहासकार रामशरण शर्मा जी आब हमरा बीच नहि रहलाह. शर्माजी पिछला किछ दिन सं बीमार चलि रहल छलखिन्ह.
92 साल केर रामशरण जीक निधन पटना केर एकटा अस्पताल मे भेलन्हि. पांच दिन पहिने तबियत काफी बिगड़ि जाए के बाद हुनका अस्पताल मे
भर्ती कराएल गेल छलन्हि.
शनिदिन राति के साढ़े दस बजे ओ आखिरी सांस लेलखिन्ह.
हिनकर जन्म 1 सितंबर 1920 मे अपन मिथिलाक बेगूसराय जिलाक बरौनी मे भेल छलन्हि.
रामशरण जी दिल्ली विश्वविद्यालय मे इतिहास के प्रोफेसर छलखिन्ह.
ओ भारतीय ऐतिहासिक अनुसंधान परिषद (आईसीएचआर) के संस्थापक रहि चुकल छथिन्ह.


text:
मुंबई। 03 जनवरी। [जितमोहन झा (जितू)] पुणे केँ कोरेगांव भीमा इलाका मे भड़कल जातीय हिंसा केर विरोध मे आय बुध दिन महाराष्ट्र बंद केँ व्यापक असर देखबाक लेल भेटल। ठाणे मे धारा 144 लागू कायल गेल अछि, जखनकि औरंगाबाद मे इंटरनेट सेवा पर रोक लगाओल गेल अछि। बंद केर चलते ट्रेन सँ ल'क' सड़क यातायात धरी प्रभावित रहल।
महाराष्ट्र बंद केँ कारण पूरा प्रदेश मे बस सेवा पर सभसँ बेसी असर पड़ल अछि। पुणे सँ बारामती और सतारा धरी बस सेवा सेहो अगिला आदेश तक रोकल गेल अछि। सड़क पर वाहन कम भेला सँ लोग सभकेँ काज पर जेबा मे बहुत मुश्किलक सामना करे पड़ल। प्रदर्शनकारी सभक आक्रामक रुख क' देखैत मुंबईक घाटकोपर के रमाबाई कॉलोनी आओर ईस्टर्न एक्सप्रेस हाइवे मे सुरक्षा बल तैनात कायल गेल अछि। ऐहतियातक तौर पर कर्नाटक आओर महाराष्ट्रक बीच बस सेवा सेहो रोकल गेल अछि।
ठाणे रेलवे स्टेशन पर आंदोलनकारी सभ ट्रेन रोकी प्रदर्शन केलक। जाहिक चलते आवाजाही बहुत देर धरी बाधित भेल। नालासोपारा रेलवे स्टेशन पर बड़का संख्या मे प्रदर्शकारी सभ रेलवे ट्रैक पर बैसल छल। जाहिक कारण सँ मुंबईक लोकल ट्रेन सेवा प्रभावित रहल। फिलहाल प्रशासन प्रदर्शनकारी सभकेँ हटेबाक कोशिश मे जुटल अछि। प्रशासन आवाजाही सुनिश्चित करबाक लेल सुरक्षाक इंतजाम क' रहल अछि।
मुंबईक ज्यादातर स्कूल सेहो आय बंद रहल। ओनाकि ऐहिक आधिकारिक घोषणा नहि भेल छल, मुदा बच्चा बहुत कम संख्या मे स्कूल पहुँचल। एहेन स्थिति मे स्कूल प्रशासन बच्चा सभकेँ वापस घर भेजवा देलक।
पुणे हिंसाक मामला आय संसद मे सेहो उठल। कांग्रेस नेता मल्लिकार्जुन खड़गे नियम 56 जखनकि कांग्रेस सांसद रजनी पाटिल नियम 267 केर तहत एहि मुद्दा पर चर्चाक लेल स्थगन प्रस्ताव केर नोटिस देलक। जनअधिकार पार्टीक नेता आओर मधेपुरा सँ सांसद पप्पू यादव एहो लोकसभा मे स्थगन प्रस्तावक नोटिस देलक। एम्हर राज्यसभा मे सीपीआई नेता डी. राजा 'दलित सभक खिलाफ बढ़ैत अत्याचार' केर मुद्दा पर शून्य काल नोटिस देलक।
अपने क' बता दी भारिप बहुजन महासंघ केर अध्यक्ष डॉ. प्रकाश आंबेडकर महाराष्ट्र बंद केर घोषणा केना छल जाहिक समर्थन महाराष्ट्र लोकतांत्रिक गठबंधन, वामपंथी लोकतांत्रिक गठबंधन, जातिमुक्त आंदोलन परिषद आओर एल्गार परिषद मे शामिल 250 संगठन केर मोर्चा आओर संभाजी ब्रिगेड केना छल।
गौरतलब अछि कि नव वर्ष केर उपलक्ष पर सोम दिन पुणे केँ कोरेगांव भीमा इलाका मे मराठा आओर दलित सभक बीच एक कार्यक्रम केर दौरान हिंसक झड़प भ' गेल छल। भीमा-कोरेगांव युद्ध केँ शौर्य दिवसक आयोजन ल'क' भेल हिंसा मे एक गोटाक मौत भ' गेल छल। जातीय हिंसाक ई आगि कैल्हि मंगल दिन मुंबई सहित महाराष्ट्रक 18 जिला मे पसैर गेल छल। एहि सँ मुलुंड, कुर्ला, चेंबूर आओर मानखुर्द मे दलित बस्ती बला इलाका सभसँ बेसी प्रभावित रहल।
अपने क' बता दी कि 1 जनवरी 1818क दिन अंग्रेज आओर पेशवा बाजीराव द्वितीय केर बीच कोरेगांव भीमा मे युद्ध भेल छल जाहिमे पेशवा क' अंग्रेज सभसँ पराजित हुवे पड़ल छल। ओहि समय ईस्ट इंडिया कंपनीक फौज मे भाड़ी संख्या मे दलित सेहो शामिल छल। एहि घटनाक 200 बरख पूरा भेला पर सोम दिन कोरेगांव भीमा मे कार्यक्रम केर आयोजन भेल जाहिठाम सँ ई जातीय हिंसा भड़कल।


text:
Saturday, 21 April 2018
एकटा जन्मेजय कथा (व्यंग) - Ek Janmejay Katha(Maithili)
ओना त महाभारतsक सबटा कथा सब युग के लेल प्रासंगिक रहल अछि, एहि क्रम में राजा जन्मेजयक एकटा कथा सेहो आजुक समय के हिसाब सं खूब प्रासंगिक अछि.
राजा जन्मेजय अर्जुन के पोता आ राजा परीक्षित के बेटा आ उत्तराधिकारी छलाह. एक बेर राजा परीक्षित कलयुगक प्रभाव सं ग्रस्त भs मरल सांप केर माला बनाय ऋषि शमीक के गर में धs क हुनकर अपमान क देलखिन. ऐ अपमान सं ऋषि के बेटा श्रृंगी पित्तिया गेलाह. ओ पित्ते आमिल पिने छलाह आ अपन बाबू के अपमानक बदला लेबय के ठानि नेने छलाह. एहि के लेल ओ नागराज तक्षक के बजाय, राजा परीक्षित के ठिकाना लगाबय के सुपारी द देलखिन. बस तखन की अर्जुन सं पराजित आ अपमानित तक्षक एहने मौक़ा के बाट जोहैत छलाह, स्वाइत ओ ऐ सुपारी उठब में कोनो कौताही नै रखलाह आ सही मौक़ा पाबि ओ परीक्षित के 'मर्डर' क देलाह. परीक्षित केर मर्डर के बाद हुनकर बेटा जन्मेजय गद्दी पर बैसलाह. बापक ह्त्या के सभटा पिहानी जानलाक बाद हिनका मोन में बदलाक भावना प्रज्ज्वलित भ गेलैन आ ओ तक्षक सहित सभटा नाग के समूल नष्ट करै के ठानि लेलैथ आ ऐ के लेल सर्प यज्ञ करेलैथ मुदा ऐ 'मर्डर' के मास्टरमाइंड यानी ऋषि श्रृंगी के छोड़ि देलखिन.
"आब एकटा 'बाबा' से के पंगा लै! बदले लै के छैक त तक्षके सं ल लैत छी आ ओकर समूल नाश क दैत छी." (भ सकै अछि एहने किछु विचार हुनका मोन में आयल हेतैन, यद्यपि ऐ तरहक बात महाभारत में आधिकारिक रूप सं कतौ ने देखलहुँ पढ़लहुँ अछि).
हं त भेल एना की सर्प यज्ञ में एक-एक क के सभटा निर्दोष सांप सब खासि खसि क भस्म होमय लागल. ओकरा सब के पतो नै छल जे ओकर सब के दोष की छैक जेकर सजा ओकरा सब के भेंट रहल छल. खैर. हजारो-लाख सांप के मुइला के बाद जखन तक्षक केर पारि एलै तखन पता नै ओ कुन देवता-पित्तर से सेटिंग क के आस्तिक नामक एकटा ब्राम्हण के भेज के सर्प यज्ञ रुकवा देलक आ तक्षक केर जान बचि गेल. कहल जाय छैक जे एकर बाद जन्मेजय आ तक्षक दुनू बर्षो-बरख जिबैत रहलाह आ अपन-अपन राज-पाट के भोग केलाह. कहाँदैन कहल जायछि जे तक्षक केर बाद में इन्द्रक दरबार में सेहो बड्ड निक पैठ बनि गेल छल. आ ऐ तरहे देखल जाय त मास्टरमाइंड ऋषि श्रृंगी, एक्सीक्यूटर तक्षक आ बदला लै पर उतारू जन्मेजय के त किछु नै भेल मुदा ऐ सब प्रक्रिया में मारल गेल बेचारा हजारो-लाख निर्दोष सांप सभ जेकर एकमात्र अपराध जे ओ तक्षक के समुदाय से छलाह.
उपसंहार: आजुक समय में एहि कथा के प्रासंगिता चिन्हियौ आ विचार करियौ, अहाँ बुद्धिजीवी छी
Subscribe to: Post Comments (Atom)


text:
नीतीश कुमार पर हमला करैत लालू यादव कहलनि कि हुनका कहियो नीतीश कुमार पर भरोसा नहि छलनी, मुदा सांप्रादायिक ताकत सभके रोकबाक लेल भारी मन सँ विधानसभा चुनाव सँ पहिने महागठबंधन केलनि। आगा ओ कहलनि कि एहि समय एनडीए म' जेभि बिहारक बड़का नेता छथि सभ हुनके प्रोडक्ट्स अछि।
एहि दौरान लालू यादव आरोप लगेलनि कि बिहारक राजनीति म' तेजस्वी यादव केर बढ़ैत डेग सँ नीतीश कुमार परेशान भ' गेल छला। नीतीश कुमार भीतरे भीतर जड़ैत रहथिन, हुनका ई देखल नहि जाएत छलनि कि हुनकर आगू के जनमल जनता म' लोकप्रिय भ' रहल छथि। नीतीश साजिशन तेजस्वी क' कलंकित करबाक लेल महागठबंधन सँ अलग भ' बीजेपी संग गेला।
लालू यादव केर भाषण म' नीतीश कुमारक खिलाफ जबरदस्त तामस नजैर आएल। लालू यादव कहलनि नीतीश पहिने संघ मुक्त करबाक नारा दैत छला, आब खुदे संघ केर कोरा म' बैसल छथि। एहि दौरान लालू यादब सीबीआई छापा के लेल सेहो नीतीश कुमार क' जिम्मेदार बतौलनि। कुल मिला लालू केर निशाना पर बीजेपी के बजाय नीतीश कुमार रहलनि।


text:
Tuesday, April 10, 2012
रूपेश कुमार झा ’त्योंथ’ - खेली सप्पत जा भुइयाँ थान
बड़ रे जतन सँ हम पोसली पुता केँ,
भूखे सुतली अपने मर ओकरा सुतौली खुआ केँ।
अपने हम मूरुख मुदा बौआ केँ पढौली,
काटि कष्ट पोथी लेल ढौआ जुटौली।
देखिते हमर पूत भेल फूटि जुआन,
मोने बीतल हमर कष्ट मुख पसरल मुस्कान।
ओहि बेरा जिद कयलक गेल ओ असाम,
महिनो ने लगलै पठौलक ढौआ कऽ काम।
तंग छली पहिने आब उबार भेल जान,
तकलीफ भेल छू-मंतर भेल दिन हमर असान।
आयल एक दिन बेरा मे बौआ कयने लाल कान,
देखली ओकर कान आकि उड़ल हमर प्राण।
कमाइ हइ लोक ढौआ ढेरी परदेश जा,
मुदा भागि आयल बौआ हमर मारि खा।
किछु दिनक बाद भेल ढौआ केर टान,
भऽ गेल हमर समैया फेरो पहिने समान।
फेर गेल बेटा बम्बइ अपन पित्तीक संग,
छली हम ने हरखित मुदा ओकरा छलै नव उमंग।
एहि बेर कमायल बौआ हमर ढौआ ढेर,
आब ने गरीब रहली देलक दिन फेर।
देखल नहि गेलनि भगवान केँ हमर दिन,
लेला हमर मुखक मुसकी ओ छीन।
आयल फेर बौआ हमर मारि खा बम्बइ सँ,
उपर सँ तऽ ठीके छल मुदा टूटि गेल मोन सँ।
ककरा ने लगै हइ नीक अपन गाम-घर,
पेटक खातिर परदेश जाय पड़ै हइ मर।
भुखले रहब मुदा देबै ने जाय ओकरा देश आन,
अखनिये हम खेली सप्पत जा भुइयाँ थान।
Posted by Gajendra at 10:14 AM
Labels: रूपेश कुमार झा ’त्योंथ’
Subscribe to: Post Comments (Atom)


text:
एहि आयोजित कार्यक्रमक बिच मे मिथिलाक सुप्रसिद्ध गायक आ युवा सभक सुपर स्टार विकाश झा स्टेज पर ओहो मे माइक पर एक लोकल कलाकार नव गायिका दिया जी के ई कहैत अपमान केलैन्ह जे अहाँके गयबाक सहूर नहि अछि। अहाँके कार्यक्रम मे आमंत्रित नहि कायल गेल अछि। अहाँ स्टेज से नीचा जाऊ।
भेल ई छल जे कार्यक्रमक बिच मे गायिका दिया जी आयोजक से निहोरा केलि की हुनको एक गीत गयबाक मौका देल जाय। जाहि पर आयोजक हुनका एक गीत गयबाक मौक़ा देलैन्ह। जखन दिया के गीत खत्म भ' गेलैन्ह ते ओ एक आर गीत गयबाक असफल प्रयास केलीह। जाहि पर उक्त घटना घटल।
एहि मे हम अपने के कहे चाहब की कुनु भी कार्यक्रम सिर्फ टाका खर्च केला सँ सफल नहि होयत अछि। कार्यक्रम के सफल बनेबाक लेल एक सफल स्टेज संचालकक जरुरत होयत अछि, जाहिक एहि कार्यक्रम मे कमी देखल गेल। कार्यक्रम के शुरुआते मे आयोजक श्री कमल झा स्टेज संचालन केर जिमेवारी सेहो विकाश झाजी के द' देलैन्ह। जे अहि एहि कार्यक्रम केर संचालन करू।
एहिठाम गप इ उठैत अछि कुनु कार्यक्रम के सर्वेसर्वा यदि अहाँ छी तेँ की अहाँ भरल आयोजन मे किनको अपमानित क' देब ? हम मानैत छी दिया जी के सुपर स्टार सभक बिच अप्पन एक गीत रखबाक मौका भेटलैन्ह जे हुनका लेल सौभाग्य केर गप कहल जे सकैछ। हुनका से गलती भेलैन्ह जे ओ एक आर गीत गयबाक निहोरा केलीह। मुदा, एकर माने इ नहि ने की हुनका सार्वजानिक रुपे अपमानित कायल जाय ?
विकाश झा के ई गप बुझबाक चाही कि ओहो शुरुआते दौर मे सुपर स्टार नहि बैन गेला। ओहो अप्पन शुरुआत अहिना कुनु कार्यक्रम से केना हेता। आय मैथिली गायक - गायिका केर मांग एतेक बढ़ल कि एक कार्यक्रम केर 50000 से 100000 तक जे लोकप्रिय कलाकार सभ ल' रहल छैथ की ओ एतेक लोकप्रिय कैसेट सीडी बेच के भेला ? आय कियो यदि लोकप्रिय भेला तेँ हुनका लोकप्रिय बनेनिहार दर्शक आर स्टेज अछि। ओहि स्टेज पर कुनू नवा कलाकार चाहे ओ केहनो प्रस्तुति प्रस्तुत केलीह विकाश झा एहेन लोकप्रिय कलाकार के हुनक मनोबल बढेबाक चाही नहि की सर्वजनिक रुपे अपमान करबाक चाही।
विकाश झा जे केला ओ निंदनीय अछि, जाहिक अंदाजा हुनका दर्शक सभक बिच सँ आओल आवाज "किनको एतेक अपमान जून करु" से लागल हेतैन्ह। विकाश झा के चाही रहे कि दिया के कहतीयथिन देखु समय केर अभाव छैक अहाँ अप्पन एक प्रस्तुति द' चुकल छी आब दोसरो के मौक़ा देल जाऊ, नहि कि अहाँके गयबाक सहूर नहि अछि। अहाँके कार्यक्रम मे आमंत्रित नहि कायल गेल अछि। अहाँ स्टेज से नीचा जाऊ।


text:
पटना । बिहार सरकार माध्यमिक आ उच्च माध्यमिक विद्यालय मे नियोजित शिक्षक क स्थानांतरण करबाक फैसला लेलक अछि। शिक्षा मंत्री पीके शाही क निर्देश क आलोक मे तीन वर्ष क सेवावधि पूरा क चुकल नियोजित शिक्षक क हुनकर आवेदन पर स्थानांतरण लेल शीघ्र नियमानुसार कार्रवाई होएत।
सरकार क एहि निर्देश स छह हजार शिक्षक कए हुनकर इच्छानुसार स्कूल मे (संबंधित विषय क शिक्षक क रिक्त पद पर) स्थानांतरण क मार्ग प्रशस्त होएत। नियोजित शिक्षक कए सेवा शर्त नियमावली क तहत सेवावधि मे हुनका (शिक्षक कए) दू बेर स्थानांतरित कैल जा सकैत अछि। पहिल बेर शिक्षक क स्थानांतरण तखन होएत जखन ओ, तीन वर्ष क सेवा पूरा क लेतथि।
पंचायत निकाय आ नगर निकाय द्वारा नियोजित शिक्षक कए संबंधित पंचायत, प्रखंड आ निकाय क्षेत्र क स्कूल मे संबंधित विषय क शिक्षक क रिक्त पद पर स्थानांतरण लेल आवेदन देबाक अछि। फिलहाल पूरा प्रदेश मे उच्च आ उच्च माध्यमिक स्कूल क छह हजार नियोजित शिक्षक क स्थानांतरण संबंधी आवेदन विचाराधीन अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
की Nokia क ऐंड्रॉयड वन प्रोग्राम दए सकत Xiaomi क RedMi Note 5 Pro कए टक्कर?
माइक्रोसॉफ्ट स अपन करार खत्म केलाक बाद नोकिया अपन सेगमेंट मे नित नव प्रयोग कए रहल अछि। नोकिया 6 आ 8 ओकरे प्रतिफल अछि, मुदा शाओमी क टक्कर देनाय अखनो नोकिया लेल पहाड़ चढ़नाय जेहन अछि। शाओमी जहिया स मार्केट मे आएल अछि अपन धमक स सबहक पानि छोड़ैने छल। अपन कीमत आ फीचर क कारण ई अखन भारतक नंबर वन स्मार्टफोन कंपनी बनि गेल अछि। जे हरेक 1 मिनट मे नहि केवल एकटा फोन बेचि रहल अछि बल्कि चारि टा फोन बना सेहो रहल अछि। फ्लीपकार्ट सनक कंपनी सेहो रेडमी क सेल लगा ट्रैफिक मे नंबर वन बनल अछि। मुदा सबहक आशंका अछि ऑफलाईन मॉर्केट मे एलाक बाद शाओमी अपन कीमत मे बढ़ोतरी करत। अपन सबसे सस्ता फोन रेडमी 5A क कीमत बढ़ा शाओमी एकर शुरूआत कए देने अछि। आब देखबाक लेल ई अछि जे आँगा शाओमी अपन कीमत संगे की प्रयोग करैत अछि। ओतहि ई सेहो देखबाक अछि कि जे ग्राहक नोकिया स दुरी बना लेने छल ओकरा वापस नोकिया अपना दिस खींच सकत कि नै।
नई दिल्ली । नोकिया क लाइसेंस रखनिहार एचएमडी ग्लोबल एहि महिना भारत मे अपन लेटेस्ट स्मार्टफोन लॉन्च कए देलक । कंपनी अपन फ्लैगशिप स्मार्टफोन नोकिया 6 (2018) आ नोकिया 8 भारत में लॉंच केने अछि । बता दी जे नोकिया क ई तीनू स्मार्टफोन गूगल क ऐंड्रॉयड वन प्रोग्राम क हिस्सा अछि आओर एकरा नियमित तौर पर अपडेट आ सिक्योरिटी पैच भेटैत रहत । अझुका टेक रिव्यू मे हम नोकिया 6 (2018) क तुलना बाज़ार मे सबसे बेसी प्रचलित ब्रांड शाओमी क रेडमी नोट 5 प्रो स करब ।
डिस्प्ले
नोकिया 6 (2018) मे 5.5 इंच फुल एचडी डिस्प्ले अछि जेकर रेज़ॉलूशन 1080×1920 पिक्सल अछि । जखनकि शाओमी रेडमी नोट 5 प्रो मे 5.99 इंच फुल एचडी+ डिस्प्ले अछि आओर एकर रेज़ॉलूशन 1080×2160 पिक्सल अछि । नोकिया 6 (2018) आस्पेक्ट रेशियो क मामले मे पिछैड़ जाएत अछि किएक एकर आस्पेक्ट रेशियो 16:9 अछि जखनकि रेडमी नोट 5 प्रो क आस्पेक्ट रेशियो 18:9 अछि ।
प्रोसेसर
नोकिया 6 (2018) मे क्वालकॉम स्नैपड्रैगन 630 प्रोसेसर देल गेल अछि जे कि बजट सेगमेंट वला फोन लेल ठीक अछि । ओतहि रेडमी नोट 5 प्रो मे क्वालकॉम स्नैपड्रैगन 636 प्रोसेसर अछि । प्रोसेसर क मामला मे सेहो नोकिया 6 (2018) शाओमी आ आन एहि बज़ट क फोन स पिछैड़ रहल अछि ।
ऑपरेटिंग सिस्टम
नोकिया 6 (2018) एकटा ऐंड्रॉयड वन स्मार्टफोन अछि और ई ऐंड्रॉयड 8.0 ओरियो ऑपरेटिंग सिस्टम संगे आबैत अछि । फोन कए समय पर अपडेट आ सिक्योरिटी पैच भेटैत रहत । एहिक अलावा, फोन कए जल्दिए ऐंड्रॉयड पी अपडेट सेहो भेटि सकैत अछि । शाओमी रेडमी नोट 5 प्रो ऐंड्रॉयड 7.0 नूगा पर चलैत अछि जे कि ऐंड्रॉयड क पुरान वर्ज़न अछि । एहिलेल Nokia 6 (2018) ऑपरेटिंग सिस्टम क मामले मे शाओमी से बेस आगाँ अछि ।
रैम और स्टोरेज
नोकिया 6 (2018) मे 3 जीबी/4 जीबी रैम आ 32 जीबी/64 जीबी इनबिल्ट स्टोरेज देल गेल अछि । ओतहि शाओमी रेडमी नोट 5 प्रो 4 जीबी रैम आ 64 जीबी स्टोरेज आओर 6 जीबी रैम आ 64 जीबी स्टोरेज मे भेटैत अछि । दुनू स्मार्टफोन्स मे एक्सपेंडेबल स्टोरेज क विकल्प सेहो भेटैत अछि । हालांकि, शाओमी क फोन समान कीमत मे बेसी रैम ऑफर कए रहल अछि ।
कैमरा
नोकिया 6 (2018) में ज़ाइस क 16 मेगापिक्सल रियर कैमरा आओर ड्यूल टोन एलईडी फ्लैश अछि । एहिक अलावा, स्मार्टफोन मे अपर्चर एफ/2.0 क संगे 8 मेगापिक्सल सेल्फी शूटर सेहो अछि । शाओमी रेडमी नोट 5 प्रो मे एकटा ड्यूल रियर कैमरा सेटअप अछि । फोन मे रियर पर एलईडी फ्लैश क संगे 12 मेगापिक्सल आओर 5 मेगापिक्सल क दूटा सेंसर सेहो अछि । प्राइमरी 12 मेगापिक्सल कैमरा अपर्चर एफ/2.2 आओर सेकंडरी 5 मेगापिक्सल कैमरा अपर्चर एफ/2.0 क संग अबैत अछि । डिवाइस मे आगू दिस 16 मेगापिक्सल आओर 2 मेगापिक्सल क ड्यूल रियर कैमरा सेटअप अछि । ओतहि सेल्फी क लेल 8 मेगापिक्सल क फ्रंट सेंसर देल गेल अछि । एतय सेहो नोकिया 6 (2018) शाओमी स पिछैड़ जाएत अछि।
बैटरी
Nokia 6 (2018) मे 3000 एमएएच क बैटरी अछि जखनकि रेडमी नोट 5 प्रो 4000 एमएएच क बैटरी देल गेल अछि । शाओमी रेडमी नोट 5 प्रो बैटरी क मामला मे सेहो नोकिया स बेस आगू अछि ।
कीमत
नोकिया 6 (2018) की कीमत 16,999 रुपये अछि जखनकि रेडमी नोट 5 प्रो क शुरुआती कीमत भारत मे 13,999 टका आओर 12,999 टका अछि ।


text:
मैथिलीक आदिकवि विद्यापति
कवीश्वर ज्योतिरीश्वर(लगभग १२७५-१३५०)सँ पूर्व (कारण ज्योतिरीश्वरक ग्रन्थमे हिनक चर्च अछि), मैथिलीक आदि कवि। संस्कृत आ अवहट्ठक विद्यापति ठक्कुरःसँ भिन्न। सम्भवतः बिस्फी गामक बार्बर कास्टक श्री महेश ठाकुरक पुत्र। समानान्तर परम्पराक बिदापत नाचमे विद्यापति पदावलीक (ज्योतिरीश्वरसँ पूर्वसँ) नृत्य-अभिनय होइत अछि।
बोधि कायस्थ
विद्यापति ठक्कुरःक पुरुष परीक्षामे हिनक गंगालाभक कथा वर्णित अछि। महाकवि विद्यापति (ज्योतिरीश्वर पूर्व मैथिली पदावली सभक लेखक) क विषयमे सेहो गंगालाभक ई कथा प्रचलित आ बादमे विद्यापति ठक्कुरक (संस्कृत आ अवहट्ठक लेखक) विषयमे सेहो गंगालाभक ई कथा प्रचलित भेल।
महाराज शिव सिंह
मिथिला नरेश विद्यापति ठक्कुरः (संस्कृत आ अवहट्ठक लेखक)क आश्रयदाता ओइनवार वंशक महाराज शिव सिंह।
उगना महादेव
महादेव (उगनारूपी) विद्यापतिक अहिठाम गीत सुनबा लेल उगना नोकर बनि रहैत छलाह। मैथिलीक आदिकवि विद्यापति (ज्योतिरीश्वर पूर्व) आ विद्यापति ठक्कुरः (संस्कृत आ अवहट्ठक लेखक आ राजा शिवसिंहक दरबारी) दुनूसँ सम्बद्ध कऽ उगनाक ई कथा प्रसिद्ध भेल।
महाकवि विद्यापति ठाकुर 1350-1435
विद्यापति ठक्कुरः 1350-1435 विषएवार बिस्फी-काश्यप (राजा शिवसिंहक दरबारी) आ संस्कृत आ अवहट्ठ लेखक। कीर्तिलता, कीर्तिपताका, पुरुष परीक्षा, गोरक्षविजय, लिखनावली आदि ग्रंथ समेत विपुल संख्यामे कालजयी रचना। ई मैथिलीक आदिकवि विद्यापति (ज्योतिरीश्वर पूर्व)सँ भिन्न छथि।


text:
पटना। 15 जुलाई। सियासी संग्रामक बीच लोक जनशक्ति पार्टी के सांसद चिराग पासवान कहलनि कि यदि हमरा सभके विकसित बिहार चाहि तेँ नीतीश कुमार क' एनडीए म' वापस आएब जेबाक चाहि।
आगा ओ कहलनि कि जाधरि लालू परिवार सत्ता म' रहत ताधरि बिहार विकसित नहि भ' सकैछ। विकसित बिहारक लेल लालू परिवार मुक्त बिहार करे पड़त।
बिहार के उपमुख्यमंत्री तेजस्वी यादव पर निशाना साधैत सांसद चिराग पासवान कहलनि कि तेजस्वी यादव क' तुरंत इस्तीफा द' देबाक चाही।तेजस्वी क' इस्तीफा द'क' ख़ुदक' पाक साफ करबाक चाही। आगा ओ कहलनि कि मुख्यमंत्री नीतीश कुमार क' तेजस्वी केँ इस्तीफा ल' लेबाक चाही।


text:
वीरान भेल मुजफ्फरपुर...
मुजफ्फरपुर वीरान भ गेल अछि. एकदम सं सुनसान पड़ल अछि. हिन्दी केर मशहूर साहित्यकार आओर कवि आचार्य जानकी वल्लभ शास्त्री जी नहि रहलाह. मुजफ्फरपुर मे अपन घर निराला निकेतन मे 7 अप्रैल वृहस्पति के राति नौ बजे ओ आखिरी सांस लेलखिन्ह. 95 साल के शास्त्रीजीक निधन सं बिहारे नहि बल्कि देश के बड़का नुकसान भेल अछि.
हिनकर जन्म 5 जनवरी सन 1916 के औरंगाबाद के मैगरा गाम मे भेल छलन्हि. करीब सत्तर साल पहिने मुजफ्फरपुर अएला के बाद एहिठाम बसि गेलखिन्ह. एहिठाम रामदयालु सिंह कॉलेज... आरडीएस कॉलेज हिन्दी के विभागाध्यक्ष सेहो रहलखिन्ह.
हिनकर निधन सं पूरा साहित्य जगत मे शोकक लहर फैलि गेल अछि. हिन्दी आओर संस्कृत साहित्य केर हिनकर योगदान के कहिओ भुलाएल नहि जा सकैत अछि. शास्त्री जी छायावाद के अंतिम स्तम्भ मानल जाए छलखिन्ह. निधन सं ई स्तम्भ सेहो खत्म भ गेल.
शास्त्रीजी काफी दिन सं बीमार छलखिन्ह. उम्र सेहो भ गेल छलन्हि. 15 दिन सं बेसि श्रीकृष्ण मेडिकल कॉलेज अस्पताल...एसकेएमसीएच मे भर्ती छलखिन्ह आओर मास दिन पहिनहि अस्पताल सं घर आएल छलखिन्ह. घर पर सेहो बराबर जांच होए छलन्हि. मुदा ईश्वर कि किछ आओरे मंजूर छलन्हि.
हिनका राजेन्द्र शिखर सम्मान... भारत-भारती सम्मान आओर शिवपूजन सहाय सम्मान सं सम्मानित कएल गेल छलन्हि. हिनका पद्मश्री सम्मान देबय के घोषणा सेहो भेल छल मुदा शास्त्री जी ठुकरा देने छलखिन्ह.
हिनकर प्रसिद्ध रचना मे मेघगीत... अवन्तिका... श्यामासंगीत... राधा... एक किरण: सौ झाइयां... दो तिनकों का घोंसला... इरावती... कालीदास... अशोक वन... सत्यकाम... बांसों का झुरमुट... आदमी... जो न बिक सकी... स्मृति के वातायन... मन की बात... निराला के पत्र... कर्मक्षेत्रे: मरुक्षेत्रे... नाट्य सम्राट पृथ्वीराज... आओर एक असाहित्यिक की डायरी शामिल अछि.
हमर ईमेल:-hellomithilaa@gmail.com
Subscribe to: Post Comments (Atom)


text:
गजल
तारानन्द वियोगी
(हमर एक युवा मित्र किसलय कृष्ण, हमर एकटा पुरान गजल मोन पाडलनि। हुनका लग ई छलैनियो नहि। 1983 मे लिखने रही। भेल जे अजुका हालात मे तं एकर बिम्ब आरो जगजियार देखाइत छै, तें, मित्र लोकनि कें सेहो सुनाएल जाय। सुनल जाय----)
दर्द जं हद कें टपल जाए तं आगि जनमै अछि
बर्फ अंगार बनल जाए तं आगि जनमै अछि
ओहिना भूख, दुक्ख, त्रास बाट नै छोडत
कल्हुका स्वप्न बुनल जाए तं आगि जनमै अछि
माटिक लोक केहन यातना मे मुइल, मरय
लोकक दोख बुझल जाए तं आगि जनमै अछि
शोषणक चक्र, सहन-शक्ति, राजनीति बनए
मगजक नस जं तनल जाए तं आगि जनमै अछि
लोकक वोट गनल गेल, राजकुल जनमल
लोकक शक्ति गनल जाए तं आगि जनमै अछि


text:
ऑनलाइन मीटिंग म' उपस्थि लोकनि सभ सँ पहिने बघवा केँ प्रमुख समस्या चिकित्सा, उच्च शिक्षा, विजली, सिचाई व्यवस्था, सफाई अभियान, नारी सम्मान आदि पर अप्पन - अप्पन पक्ष राखलनि। जाहि पर सर्वसम्मति सँ इ विचार भेल कि जाहि समस्या केर समाधान सभ गामवासी मिल खुद क' सकैत छी, पहिने ओकरे कायल जाय, जाहि समस्या केर समाधान लेल सरकारी सहयोग केर जरुरत होयत ओहि लेल सभ ग्रामीण एकजुट भ' सरकार सँ मांग करब। ख़ुदक सहयोग सँ होमै बला समस्या केर समाधान लेल निर्णय कायल गेल की सभ युवा मिल सप्ताह म' २ घंटा सफाई अभियान चला लोग सभ क' शिक्षित करबाक, स्वच्छता रखबाक, नारी सम्मान करबाक एवं एकता बढेबाक पहल कायल जाय।
एहि अनौखा व्हाट्स एप मीटिंग म' बघवा के युवा सभ बढ़ी - चढ़ी केँ भाग लेलाह। एहि सँ पहिने गुड्डू कुमार झा आर शिशिर राय केर अगुवाई म' बघवा के युवा सभ मिल बघवा विकास मंच नाम सँ एक अभियान शुरू करि गरीब बच्चा सभ क' निःशुल्क शिक्षा मुहैया करेबाक संकल्प लेना छल, जाहिक अंतर्गत गरीब बच्चा सभक स्कूल फीस भरबाक लेल गेल छल।
अपने क' बता दी कि बघवा विकास अभियान केर अध्यक्षता क' रहल गुड्डू कुमार झा आर शिशिर राय एहि सँ पहिने बघवा गामक क' ऑनलाइन वेब पोर्टल सँ जोरलन्हि। बघवा सहरसा जिलाक पहिल गाम अछि जाहि गाम केँ अप्पन ख़ुदक वेब पोर्टल अछि। बघवा गाम केँ www.bvmbaghwa.co.in के नाम सँ अप्पन वेबसाइट अछि, जाहि पर दुनिया भरिक लोग लेल बघवा सँ सम्बंधित सम्पूर्ण जानकारी ऑनलाइन उपलब्ध कराओल गेल अछि।
एहि तरह सँ समाज सेवा लेल युवा वर्गक आगू एनाय सराहनीय अछि। एहि प्रकारक उठाओल डेग सँ समाज क' नव दिशा भेटत आर हर बरख बघवा के कैको युवा अप्पन कठोर मेहनत के बल पर एक नव मंजिल प्राप्त करता संगहि आबै बला पीढ़ीक लेल आदर्श बनता। ओ अप्पन परिवार आदि के' प्रतिष्ठा बढेबाक संगहि बघवा गामक नाम सेहो रोशन करता।
बघवा के माटी कर्मठ एवं बुद्धिमत्तापूर्ण उर्वरक सँ पटल अछि। आवश्यकता अछि तेँ सिर्फ अपना आप क' बुझबाक जे कर्तव्य-मार्ग पर मजबूत इच्छा-शक्ति संग आगू कोना बढ़ल जाय। बघवा गाम क' आदर्श गाम बनेबाक लेल युवा लोकनि द्वारा उठाओल डेग क' हम्मर सलाम।
__भारत भूषण राय


text:
मरूआ के रोटी
विशेष उल्लेख : अहि लेख में कनियाँ शब्द के तात्पर्य सभ मैथिल गृहिणी सं लेल जाय जे मैथिल संस्कृति, खान-पीन-रहन-सहन के रक्षक आ उत्थानकर्ता छथि।
लगभग दू बरख पहिने एक टा आलेख लिखने छलहुँ – मैथिल आ आत्महीनता। हमर उद्देश्य छल मैथिल बन्धुगण सभकें बतेबाक जे अपन खान-पीन-रहन-सहन के आदर करू। मुदा लागि रहल अछि बहुत रास मैथिल सभ आत्महीनता सं अखनो ग्रसिते छथि।
आजुक भोरका गप्प बताबी – हमरा ट्रेन पकड़बाक छल – घर पर जलखई लेल बनल मरूआ के रोटी आ रस्ता लेल गहूँमक। हम सुझाव देलियैक -अकरा उल्टा क दियौ – जलखई में गहूँमक रोटी दs दियs आ रस्ता लेल मरूआ के।
कनियाँ अहि बात के नहियें पचा सकलथि -आइ हमहूँ कनेक अड़ि गेलहूँ – रस्ता लेल या तs मरूआ के रोटी ल जायब या किछु नहिं। परिणाम भयंकर भेटल! कनियाँ रोटी के नचा कs दुर फेकली – आ हमरा पर नोरक इन्होर ढारs लगली – हमहूँ मोने-मोन सोचलहुँ -हूनके नोरक इन्होर सं हूनके आत्महीनता के धो दियन्हि – आ हम मरूआ के रोटी लs गाम सं विदाह भेलहुँ। आगा आरो भयंकर परिणाम प्रतीक्षा कs रहल छल – कनियाँ के आँखि में आइ नोर नहिं एलन्हि – नोरक इन्होर भरल छलन्हि।
अही कनियाँ के रस्ता भरि पंजाबी मठरी भक्षण करै में कनिको अछोप नहिं लगलन्हि मुदा मरूआ के रोटी …..
हम रस्ता भरि अहि आत्महीनता के कारण के मीमांसा करति एलहूँ – किछू कारण निम्नवत देल अछि –
१. धिया-पुता के बचपन में देल गेल कुसंस्कार – मरूआ के रोटी खराब आ मरूआ के डोसा बड्ड नीक
२. आत्महीन माँ-बाबू आ सगा संबंधी – अपन खान-पीन-रहन-सहन के नीच देखबैत – धिया -पुता जिनगी भरि लेल आत्महीन बनि जाइत अछि


text:
अपन मिथिला /साउन २९ /
लगातार भरहल बर्षाके कारण देशभरमें एल बाइढ आ पहिरो(धसान) में पैर अखुन तक ५१ गोटेके मौत भेल अछि आ बेपत्ताके संख्या ३६ से बेशी पूगल अछि।
बाइढ आ धंसना में परि मौत भेलके संख्या और बैढ़ सकै अछि से गृहमन्त्रालयजानकारी देने अछि । बाइढ धंसना आ डुवानमें ३ हजार ५ सय ६१ घरपरिवार घर सs बेघर भेल अछि। आ २० गोटे घायल भेल सेहो खबैर अछि । मन्त्रालयके अनुसार बाइढ, धंसना आ डुवानसे २३ जिल्ला बेशी प्रभावित बंनल अछि।
गृहमन्त्रालयके अनुसार बाइढ धसान से सभ से बेशी आदमी के क्षति रौतहट जिल्ला में भेल रौतहटमें ८ गोटे के मौत भेल आ १० गोटे हरारहल अछि आ २ गोटे घायल भेल ९५ घरपरिवार घर स्व बाहर भेल अछि।
सुनसरीमें सेहो बहुत क्षति भेल अछि । सुनसरीमें ८ गोटेके मौत ५ गोटे हरायल आ ३ गोटे घायल भेल अछि ।
मोरङमें से हो ५ गोटे के मौत भेल आ ३ गोटे हरायल साथ मे १२०० परिवार घर से बारह बैठल अछि ।
सिन्धुलीमें ४, बाँकेमें ३, सर्लाहीमें २, बारा, धनुषा,बर्दिया, पाँचथर, पाल्पा, कपिलबस्तु आ चितवनमें एक एक गोटे के मौत भेल खबैर अछि ।
झापा ३ गोटेके मौत ३ गोटे हरायल आ मकवानपुर २ गोटेके मौत ८ गोटे हरायल अछि
दाङ में २ आ सुर्खेतमें ३ गोटे के मौत भेल खबैर अछि। बाइढसे मोरङमें १२ सय, नवलपरासीमें १२०, धनुषामें २०, बर्दिया १३६, सप्तरीमें ३००,झापा १२०० सय पर्सा ३ रौतहट ९५, दाङ ४५२, आ धादिङ ३४ घरपरिवार घर से बाहर भेल ई गृहमन्त्रालयके जानकारी अछि //


text:
Friday, October 18, 2013
(48) तिलकोरक तरुआ
तिलकोरक तरुआ
जहिना नम्हर दोकानमे प्रवेश करिते जीवनोपयोगी वस्तु देखि मन उबियाए लगैत जे ईहो कीनि लेब, आेहो कीनि लेब। मुदा पाइयो आ विचारो तँ ओतै रहैए जेतए पहिनेसँ विचार भेल अबैए। इच्छा रहितो किसुनलाल डेरामे डाइनिंग टेबुल नै लगा ओसारेपर अपनो दुनू परानी आ अतिथिओ-अभ्यागतकेँ खुअबैत। कम दरमाहा साधारण जिनगी। शहरमे रहितो गामक चालि-ढालि बेसी, कारणो स्पष्ट जे शहरी बनैले शहरी जिनगी बनबए पड़ैत। जे ओहिना नै पाइक हाथे बनैत। पाइयक काज मुहसँ थोड़े होइ छै। भलहिं मुँहक आगू पाइक मोल जेहेन होइ। खास्ता कचौड़ी मुँहमे लाड़ैत-चाड़ैत गर लगबैत देवकान्त बजला-
“आह, बुझलह किने किसुनलाल किछु होउ, दुनियाँ सात बेर किए ने उनटै-पुनटै मुदा अपना ऐठाम गामक जे तिलकाेरक तरुआ अछि, ओकर तुलना केतए हएत?”
देवकान्त भायक बात सुनि किसुनलालक मनमे कनीओ हिलकोर नै उठलै। किएक तँ मनमे यएह नाच होइत रहै जे डेरामे गौआँ एलाहेँ तँए ई नै अजश हुअए जे खेनाइओमे ठकि लेलक। नीक कि दब भरि पेट कहुना खाथि। जौं से नै हेतनि तँ दसठाम बजता जे खाइओ लेल भरि पेट नै देलक। तही बीच मनमे उठलै जे पूछि-पूछि खुआएब नीक। जे कम-सँ-कम पहिल बेर तँ कहता जे हँ इच्छापूर्ण खेलौं आब कनी अराम करैक ओरियान करह आ तोहूँ सभ खा-पीअह, काज-उदम देखहक। दैन्य दृष्टिए देखि किसुनलाल बाजल-
“भाय साहैब, खाइ जोकर बनल छै की नै। कहाँ खाइ छिऐ चारिटा आरो नेने आबी?”
पहिलक ढकार ढेकड़ैत देवकान्त उत्तर देलखिन-
“अँए हौ, तँू हमरा राक्षस बुझै छह जे आगूमे एते वस्तु ढेरिया देलह हेन आ तैपर सँ परसन लइले कहै छह?”
जहिना डारिमे लागल मचकीक पहिल आस होइत तहिना, मनमे आस जगिते किसुनलाल बाजल-
“भाय साहैब, कनियेँ-कनियेँ समान सभ परसै लेल घरवालीकेँ कहने छेलिऐ। जेना-जेना भोजन करैत जेता तेना-तेना परसि-परसि दैत जेबनि।”
तहसाना जकाँ तहिआएल भोजन पाबि देवकान्त भायक मन गदगदाएल। किसुनलालक बात अंतो ने भेल छेलै आकि बिच्चेमे देवकान्त बाजि उठला-
“अँए हौ किसुनलाल, तँू अनठिया बुझै छह। अपन घर छी जे खगत आकि बेसी खाइक मन हएत ओ मांगि कऽ लेब। तइले तोरा मनमे किए होइ छह जे भुखले उठि जाएब। हम ओहन लोक नै ने छी जे खाइओ लेब आ दुसिओ देब।”
तखने किसुनलालकेँ पत्नी -सिंहेश्वरी- हाथक इशारासँ शोर पाड़ि कहलखिन-
“तिलकोरक तरुआ दे भैया की कहलखिन?”
“किए?” किसुनलाल पुछलक।
“तिलकोरक साग आ चटनी तँ खाइ छी, बनबैओक लूरि अछि, मुदा तरुआ नै खेने छी।”
ओना सिंहेश्वरी देवकान्तसँ अढ़ भऽ कहैत मुदा बोलीमे एहेन टाँस देने जे देवकान्तो बुझथिन। साग आ चटनी सुनिते मनमे उठलनि जे साग तँ केते दिन खेने छी। तहूमे जखनि पेशाबक गड़बड़ी रहए तँ पथ्यमे यएह चलैए। मुदा चटनी तँ नै खेने छी। लाज-संकोच तँ ओकरा ने होइ छै जेकरा बूझि पड़ै छै जे भारी छी। मुदा हम कोन भारी छी जौं भारी रहितौं तँ बुझले रहैत। नै बूझल अछि तँ बूझि लेब कोन अधला हएत। जौं कहियो खाइएक मन हएत, बुझलेहे ने काज देत। अचार मुँहमे लैत मुँहक कर समेटि कऽ घोटैत बजला-
“किसुन, ई की कोनो गाम-घर छी जे कनियाँ एते संकोच करै छथि। एतै आबह कनी एकटा बातो बुझैक अछि।”
देवकान्तक बात सुनि किसुनलाल तँ ससरि कऽ लगमे आबि गेल। मुदा सिंहेश्वरी किछु आगू बढ़ि, किछु पाछू दिस आबि कऽ ठाढ़ भऽ गेली। जहिना कोनो बच्चोसँ कोनो गप बुझै बेरमे रंग-रंगक प्रश्न, पूरक प्रश्न पूछि संतुष्ट होइत अछि। तहिना देवकान्तोक मनमे होन्हि जे कोनो बात बुझैले सोझहा-सोझही नीक होइ छै लजकोटर तँ बहुत बात छोड़िए दैत अछि आ बहुत बिसरिओ जाइत अछि। दोखाह तँ दुनू भेल। अपनाकेँ निच्चाँ उतरि सिंहेश्वरीकेँ ऊपर चढ़बैत देवकान्त कहलखिन-
“कनियाँ, आइ ने किसुनलाल दू-पाइ कमाएल हेन तँ फुलपेंटो पहिरने देखै छिऐ, मुदा जखनि गाममे छल तखनि तँ वएह एकटा चरिहत्थी गामछा छेलै। डाँड़मे लपेटने रहै छल। गप-सप्प करैमे कोनो लाज-धाक नै हेबाक चाही। हम जे बुझै छिऐ से अहूँ पूछू आ जे नै बुझै छिऐ से हमहूँ किए ने पूछब। तइले लाज-संकोचक कोन काज छै।”
पत्नीकेँ चुप देखि किसुनलाल-
“भाय साहैब, कहैले तँ गाममे नै छी मुदा गामे जकाँ एतौ छी। ने ओते कमाइ होइए जे होटल घुमब, ज्वेलरी घुमब। बस, डेरासँ कारखाना आ कारखानासँ डेरा अबै-जाइ छी। अठबारे -छुट्टी दिन- कनी-मनी घूमि लइ छी सेहो पएरे।”
पतिक बात सुनि सिंहेश्वरी पाछूसँ ससरि कनी आगू बढ़ि तिरछिया कऽ ठाढ़ भऽ बजली-
“की कहलखिन?”
देवकान्त-
“कहलौं यएह जे तिलकोरक चटनी केना बनबै छिऐ?”
देवकान्तक प्रश्न सुनि सिंहेश्वरी बजली-
“भैया, हिनका कि कोनो नै बूझल हेतनि?”
देवकान्त–
“कनियाँ, कोनो कि हमरा जँचैक अछि, धरमागती कहै छी नै बूझल अछि।”
तैबीच सामंजस्य करैत िकसुनलाल बाजल-
“भाय साहैब, ओना हम तरूओ खेने छी, सागो खेने छी आ चटनीओ खेने छी। धिया-पुतामे पाकल तिलकोरक फड़ सेहो खेने छी। जाबे माए जीबैत रहए ताबे आन दिन तँ नहियेँ मुदा जुड़शीतल पावनिमे तिलकोरक तरुआ अबस्से तरए। बड़ खर्चाक चीज छी। ओते खर्च कऽ खाएब असान थोड़े छै।”
पतिक सह पबिते सिंहेश्वरी बजली-
“भैया, हमर माए-बाप बड़ गरीब छला। भरि पेट अन्नो नै भेटै छेलनि तखनि जे तरुआ-बगहरुआक सेहन्ते करितथि से पार लगितनि।”
सिंहेश्वरीक बात सुनि मुड़ी डोलबैत देवकान्त बजला-
“हँ, से तँ ठीके। हमहूँ की कोनो बेसी खेने छी। जहिया कहियो घरदेखीमे केतौ जाइ छी तखनि खाइ छी। सेहो आब उठाबे भेल जाइए। आब तँ सहजे लोक तेहेन चिकनिया भऽ गेल जे अल्लुऐक पाँचटा पूरा लइए। नवका तूर तँ खाइक कोन गप जे बुझबो ने करैत हएत। पात-पुत कहि थोड़े खाएत। अच्छा छोड़ू ऐ सभकेँ, असल बात तँ छुटले अछि।”
विचारक सामंजस्य पाबि सिंहेश्वरीक उत्साह जगलनि, बजली-
“भैया, साग तँ बुझले हेतनि जहिना कदीमा पात, अड़िकंचन पातकेँ कत्तासँ काटि भुजल जाइ छै तहिना तिलकोरो पातक होइ छै।”
हूँहकारी भरैत सिंहेश्वरीक बातकेँ मानि देवकान्त बजला-
“हँ-हँ, तिलकोरक साग तँ केत्ता दिन खेने छी। मुदा चटनी नै।”
जहिना नव काज केने, नव जगहपर पहुँचने वा नव लोकसँ दोस्ती भेने मनमे खुशी होइत तहिना दस बरख पहुलका खेलहाक चरचा करैमे सिंहेश्वरीकेँ मनमे खुशी उपकलनि। मुस्कीआइत बजली-
“भैया, जहिना अड़िकंचन पातकेँ कदीमा पात वा आन पातक तरमे दऽ पतौड़ा बना आगिमे पकौल जाइ छै, तहिना तिलकोरो पातकेँ पकौल जाइ छै। जखनि उपरका पात झड़कि जाइ छै तखनि बूझि जाइऔ जे तिलकोरोक पात सीझ गेल हएत। ओकरा चूल्हिसँ निकालि चाहे पानिक वर्तनमे दऽ दिऔ नै तँ कनीकाल सराइले छोड़ि दिऔ। जखनि सरा जाएत तखनि ओकरा पतौड़ासँ निकालि सिलौटपर थकुचि कऽ पीसि लिअ। बहुत मसल्लाक काजो नै पड़ै छै। चसगरसँ नून मिरचाइ दऽ दिऔ। बस भऽ गेल। ओना लोक भातोमे खाइए मुदा रोटीक तँ बुझिऔ जे जहिना भातक दालि तहिना रोटीक तिलकोरक चटनी छी।”
सिंहेश्वरीक बात सुनि तेसर ढकार ढेकरैत देवकान्त लोटा उठा पानि पीब बजला-
“किसुनलाल, बहुत खेलिअ समानक आगू खेनिहार थोड़े ठठत। बड़ ओरियान केने छेलह।”
जहिना नीक विद्याथी बोर्ड वा युनिवर्सिटीमे टॉप केलोपर झुड़झुड़ाइत जे दुइयो प्रतिशत नम्बर और रहैत तँ अस्सी प्रतिशत पूरि जइतए। तहिना किसुनलाल कहलकनि-
“भाय साहैब, कनीओ आर खाइऔ।”
आग्रह सुनि देवकान्त बजला-
“हम कि कोनो राक्षस छी जे केतबो खाएब तँ पेटे ने भरत। मनुखक जे भोजन छिऐ से तँ खेबे केलौं। तूँ नै अंदाज केलहक जे लोक केते खाइए। पेटेक कोन बात जे मनो भरि गेल। अच्छा एकटा बात कहऽ जे अपन गौआँ के सभ ऐठाम, बम्बइमे रहै छथि?”
देकान्तक प्रश्न सुनि किसुनलाल मने-मन सोचए लगल बम्बइ सनक शहरमे के केतए रहैए ई भाँज तँ मात्र दुइए गोटोकेँ रहै छै। पहिल जे काज नै करैए, दोसर जे कोनो कम्पनीक एजेंसी करैए। बाँकीकेँ कोन जरूरति छै। अठबारे छुट्टी होइए तइमे कि सभ करब केते करब, कपड़ा-लत्ता खींचब आकि सप्ताह भरिक अधखरूआ नीन पुराएब, आकि दुनू परानी मिलि कोनो नव जगह देखि लेब, आकि भेँट-घाँट करब। तखनि तँ ओहुना कियो-ने-कियो दर्शनीय जगहपर भेँट-घाँट भइए जाइ छथि। गाम-घरक हालो-चाल बूझि लइ छी आ संग मिलि चाहो-पान कऽ लइ छी। अपन मजबूरीकेँ छिपबैत किसुनलाल बाजल-
“भाय साहैब, अहूँक जेठजन तँ परिवारे लऽ कऽ रहै छथि, हुनकासँ सभ भाँज लगि जाएत। तखनि हम एते जरूर कहब जे जइ करखानामे काज करै छी तइमे तीन गोटे छी। कहैले तँ उठे काज अछि मुदा सभ दिन काजो लगैए आ एकेठाम सात दिनक पगारो भेटैए। तइमे रवि दिनक सेहो भेटैए।”
देवकान्त-
“अझुका तँ छुट्टी लिअए पड़ल हेतह?”
“किए छुट्टी लिअए पड़त। कोनो कि ओकर दरमाहाबला नोकरी करै छिऐ। अझुका बदला रवि दिन काज कऽ देबै। कोनो की स्कूल-आँफिस छी जे सोलहन्नी बन्न होइए। करखाना छिऐ ने। सभ दिन चलिते रहै छै।”
“परिवार किए गामसँ लऽ अनलहक ऐठामसँ कमे खर्चमे गामक परिवार चलैए?”
“भाय साहैब, अहूँ अनठा कऽ बजै छी। गाम-घरक लोकक किरदानी नै देखै छिऐ जे ताड़ी-दारू पीब-पीब कि सभ किरदानी करैए। अपन इज्जत अपने सोझहामे नीको होइ छै आ लोक बँचाइओ सकैए। तखनि देखियौ, मनमे तँ अछिए जे जखने गाममे रहै जोकर, कोनो काज ठाढ़ करै जोकर पूजी भऽ जाएत चलि जाएब।”
“केते महिना बँचै छह?”
“एते दिन तँ बूझू जे कहुना कऽ गुजर केलौं मुदा आब छह माससँ गोटे महिना हजार रूपैआ आ गोटे पनरहो सौ बँचि जाइए।”
“बैंकमे जमा करैत जाइ छह किने?”
“बैक जाएब से छुट्टी होइए। एजेंट-फेजेंट तँ ढेरी अबैए मुदा ओकरा सबहक भाँजमे नै पड़ए चाहै छी।”
“कमो पूजीसँ तँ गाममे काज चलै छै। बिनु पूजीओक चलै छै।”
“हँ से तँ चलै छै। जेकरा अपन कारोबार नै छै ओ दोसराक काज करैए। मुदा देखते छिऐ जे केते बोइन दइ छै। तहूमे आब कहुना-कहुना दुनू परानीमे आठ हजार महिना उठबै छी, ऐठाम महगी अछि तँए कम बँचैए। मुदा गाममे तँ कम-सँ-कम ओते कमाइ हुअए जे जहुना गुजर कटै छी तहुना पूरा सकी।”
“अपन की अन्दाज छह जे केते दिनमे पूरा लेबह?”
“जौं भगवान निकेना रखलनि तँ डेढ़-दू सालमे जरूर पूरि जाएत। अहाँक भाय-साहैब सबहक दोसरे दिन-दुनियाँ छन्हि।”
भाय साहैबक नाओं सुनिते जहिना भरल पेटक गरमी होइ छै तहिना देवकान्तकेँ फूकि देलकनि। मुदा अपनाकेँ सम्हारैत बजला-
“सुथनी भाय-साहैब। मन भेल जे कनी बम्बै देखी, दरभंगामे टिकट कटेलौं चलि एलौं। तोहर नाओं-ठेकान लऽ लेने रहिहऽ। तँए तोरा डेरापर चलि एलौं। भाइए छिआ तँ कि ओइसँ सतरह-बर नीक तँू छह। कम-सँ-कम समाज बूझि तँ सुआगत केलह।”
अपन प्रशंसा सुनि किसुनलाल विह्वल भऽ गेल। बाजल-
“भाय साहैब, ओते तँ कमाइए ने अछि जे अइल-फइलसँ खर्च करब मुदा समाजक जौं कियो डेरापर औता तँ अनका जकाँ मुँह नै घुमा लेब।”
किसुनलालक सह पबैत देवकान्त बजला-
“किसुनलाल, परिवारे सभ कोकणि गेल तँ समाज केहेन हएत। मुदा तँए सोलहो आना परिवार कोकणिए गेल सेहो बात नइए। जाबे धरतीपर धर्म नै छै ताबे चलै केना छै।”
किसुनलाल-
“भाय साहैबक भेँट करबनि की नै?”
“मन तँ एको पाइ नै अछि मुदा जखनि ऐठाम आबि गेलौं तखनि नहियोँ भेँट करब उचित नहियेँ हएत। तोरा तँ हुनकर मोबाइल नम्बर बूझल हेतह किने?”
“हँ से तँ लिखल अछि। मुदा मोबाइल अपना कहाँ अछि?”
“बुथपर सँ तोहीं कहि दहुन जे देवकान्त गामसँ ऐला अछि। जौं गप करए चाहता तँ अपने कहथुन नै तँ जानकारी तँ भेटिए जेतनि।”
भायपर बिगड़ल देखि सिंहेश्वरी देवकान्तकेँ पुछलकनि-
“भैया, एना खिसिआएल किए छथिन?”
देवकान्त-
“कनियाँ, की कहब कहैले तँ पाइ-कौड़ीबला कहबै छथि। तहिना घरक घरोवाली छथिन। अपना तँ कनी-मनी कुल-खनदानक लाजो होइ छन्हि मुदा घरवाली जे छथिन से तँ भगवाने देल छथिन।”
सिंहेश्वरी-
“जखनि अपने नीक छथि तखनि हुनका घरवालीसँ कोन मतलब छन्हि?”
देवकान्त-
“मतलब पुछै छी। की कहब, बजितो लाज होइए जे एके परिवारक छी तखनि एना किए बजै छी। मुदा नहियोँ बाजब सेहो तँ गलतीए हएत। अपने जे भाय साहैब छथि से मरदे-ने-मौगीए, बलिगोबना छथि। जहाँ किछु बाजए लगता आ पत्नीक आँखिपर नजरि पड़तनि आकि बोलीए बदलि जाइ छन्हि।”
Subscribe to: Post Comments (Atom)


text:
Sunday, January 3, 2016
...रामकृष्ण बाबूक विचारक सह पबैत धीरेन्द्र कहलकैन-
“सर, अपने साहित्यक विद्वान विशेषज्ञ रचनाकार छिऐ, जे शैली आ जइ विषयकेँ कथा बनौलिऐ, ओ तँ ओहनो रचनाकार रचि सकै छैथ, जिनका अपने सन विशेषज्ञता नइ छैन।”
धीरेन्द्रक विचारकेँ मोड़ैत रामकृष्ण बाबू बजला-
“देखियौ धीरेन्द्र, रचना मौलिक हेबा चाही। जहिना दुनियाँ अछि, जे सभ दिनसँ अछि आ सभ दिन रहत। अहीमे सभ दिन घटनो घटैत रहैए आ घटबो करैत रहत। मुदा जे मौलिक अछि ओ मौलिक ऐछो आ रहबो करत।”
रामकृष्ण बाबूक विचारकेँ धीरेन्द्र मने-मन विचारए लगला जे थोड़ेके शब्दमे बहुत बात बाजि गेला। मुदा सभ शब्दक एक लड़ी बनत तखने ने विचारक झड़ी झड़त। तेकरा जोड़ै-गुणैमे धीरेन्द्रक मन ठमैक गेलैन। ओना धीरेन्द्रक देल चारू कथा पढ़ि कऽ रामकृष्ण बाबूकेँ झलैक गेल छेलैन जे अपन संग्रहक प्रभाव धीरेन्द्रपर ओते नइ छोड़लक जेते ब्रज किशोर वर्मा ‘मणिपद्म’, प्रभास कुमार चौधरी, रमानन्द रेणु, राजकमल, प्रेमचन्द, फणिश्वर नाथ रेणु, भीष्म सहनी, राजेन्द्र यादव, राहुल संकृत्यायन इत्यादिक छाप पड़ल छै। अपनाकेँ सम्हारैत रामकृष्ण बाबू बजला-
“मणिपद्म तँ मिथिला रत्न छैथ, मुदा..?”
जिज्ञासा करैत धीरेन्द्र पुछलकैन-
“मुदा की?”
मणिपद्मजीक प्रति रामकृष्ण बाबूकेँ असीम श्रद्धा छैन, श्रद्धावान पुरुखक श्रद्धावान-कृत्यक एको चुटकी सिमटी-बाउल भवन निर्माणमे श्रद्धावत केने तँ चानकेँ आरो चारि चान बनबैए मुदा से...।
अपनाकेँ सम्हारैत रामकृष्ण बाबू बजला-
“मणिपद्मजी जिनगीक एकभग्गु रचैता छला।”
रामकृष्ण बाबूक बात सुनि धीरेन्द्रक उत्कण्ठित मन चहेलैन-
“से की?”
हृदैकेँ हियासैत रामकृष्ण बाबू मणिपद्मजी आ प्रभास कुमार चौधरीपर नजैर फेकलैन। फेकते मनमे बरसाकालक पानिक बुलबुला जकाँ कखनो नजैर मणिपद्मपर पहुँचैन तँ कखनो प्रभासजीपर। मुदा ई तँइए ने कऽ पबै छला जे मणिपद्मजीकेँ मुँह बनाबी आकि प्रयासजीकेँ। माने ई जे मणिपद्मजी दिससँ बात चाली आकि प्रभाषजी दिससँ।
धीरेन्द्र हिया-हिया रामकृष्ण बाबूपर नजैर फेकैथ मुदा मन बजैसँ ई कहि रोकि दैन जे भरिसक कोनो गंभीर विचारक ओझराएल ओझरीकेँ सोझरा रहला अछि...।
हँ-निहँस करैत रामकृष्ण बाबू बजला-
“मणिपद्मजी एकभग्गु रचनाकार छला जखन कि प्रभासजी से नइ छला।”
तेहेन गोल-मटोल विचार रामकृष्ण बाबू धीरेन्द्रक आगूमे रखलैन जे धीरेन्द्र अकबका गेला। ई की कहि देलैन? मुदा लगले मन गवाही दैत धीरेन्द्रकेँ चरियौलक। चरियाइते धीरेन्द्र बजला-
“कनी सोझरा कऽ दुनू गोरेक चर्च करियौ?”
धीरेन्द्रक बात जेना रामकृष्ण बाबूकेँ नीक लगलैन। ‘सोझरा कऽ कहियौ’क मतलब धीरेन्द्रक रहैन भाषाक स्तरपर चर्च।
रामकृष्ण बाबू बजला-
“मणिपद्मजी केँ जिनगीक तीन चौथाइ आर्थिक भार माने खेनाइ, पीनाइक संग आरो सभ खर्च-बर्च सभ दिन हुनकर पिता जुमबैत रहलैन। मुदा अपना जिनगीक अमलदारीमे अपन केते रचना प्रकाशित करा, केते लोकक बीच पहुँचला?”
बजैत-बजैत रामकृष्ण बाबू गंभीर भऽ गेला। जेना अपन जिनगी अपना सोझमे नाचए लगलैन। नाचए ई लगलैन जे अपनो तँ दू संग्रह जोकर कथा, एक संग्रह जोकर कविता लिख कऽ राखल अछि। जखन कि मोट दरमाहाक नोकरी रहल! विचारकेँ आगू नइ बढ़ा बातकेँ मोड़ैत बजला-
“धीरेन्द्र, रचना आ रचनाकार दुनू दू धुरी छी। ऐ धुरीक बीच अनेको दशा-दिशा अछि। मुदा जँ रचनाकार स्वयं रचित भऽ किछु रचैथ आ तहूसँ कनी आगू बढ़ि जँ शब्दक संग रचैथ तँ दुनूमे किछु-ने-किछु कमी एबे करत...।”
धीरेन्द्र-
“सर, नीक जकॉं नइ बूझि पेलौं?”
रामकृष्ण बाबू-
“सत्य ओतइ अकाट् अछि जेतए शब्द नइ पहुँच पबैए। मुदा रचना-ले तँ शब्दे संगी हएत। नइ तँ एक-दोसराक बीच विचार बढ़त केना…।”
किरिण डुबि गेल। मुदा अन्हार नइ पसरल, कनी-मनी जाड़क हल्फी सेहो हफुअए लगल...।
रामकृष्ण बाबूकेँ धीरेन्द्र कहलकैन-
“सर, औझका जे गप-सप्प भेल ओ अविस्मरणीय रहत। समए भेटलापर फेर दोसर दिन...।”
धीरेन्द्र उठि कऽ ठाढ़ भेला। ओना रामकृष्ण बाबू एकबेर आरो चाह पीबैले कहलखिन मुदा चाहकेँ टारैत धीरेन्द्र कहलकैन-
“सर, चाहक पाछू पड़ने अन्हारमे पड़ि जाएब।”
रामपुरक सीमान टैपते धीरेन्द्रक मनमे उठलैन। करीब दस बर्खसँ रामकृष्ण बाबूसँ सम्बन्ध बनल अछि, आबा-जाही अछि। मुदा सम्बन्धमे जे प्रगाढ़ता एबा चाही से कहाँ आबि रहल अछि...। मन ठमकलैन। ठमकल ई जे सम्बन्धक प्रगाढ़ताक जे दिशा अछि तइमे कमी भऽ रहल अछि तँए नै प्रगाढ़ता आबि रहल अछि। की कमी? ओना अखन तक कृष्णपुरक कार्यक्रमक पछाइत तीनटा आरो कार्यक्रममे दुनू गोरे संग छेलौं। मुदा आबा-जाहीमे एकभग्गुपन तँ ऐछे। हमरा हिसाबे रामकृष्ण बाबूकेँ सवाड़ियोक सुविधा छैन्हे। ओना जे दूरी दुनू गोरेक गामक आकि घरक अछि, तइले सवाड़ीक खगतो ने छै, मुदा किछु अन्दरूणी विचारोक सम्भावना तँ ऐछे...।
सम्बन्धमे प्रगाढ़ता अनैले तँ सम्बन्धिक बीच दुनू दिससँ आबा-जाहीक जरूरत होइए। से जखन हएत तखने ने सम्बन्धमे प्रगाढ़ता आएत। ओना रामकृष्ण बाबू कौलेजमे कार्यरत छैथ, तँए समैयोक अभाव तँ छैन्हे। मुदा ई तँ गाम-घरक बात छी।
◌
शब्द संख्या : 2091, तिथि : 06 दिसम्बर 2015
Subscribe to: Post Comments (Atom)